**JEGYZŐKÖNYV**

Készült Szentes Város Önkormányzata Képviselő-testületének a Városháza Dísztermében 2020. január 30. napján megtartott 1. rendes nyílt üléséről.

**Jelen voltak: Szabó Zoltán Ferenc** polgármester

**Kiss Csaba István** alpolgármester

**Agócs Lászlóné**

**Antal Balázs Tibor**

**Bujdosó Tamás Károly**

**Füsti-Molnár István**

**Hornyik László Károly**

**Kovács János**

**Krausz Jánosné**

**Móra József**

**Pásztor Antal**

**Szűcs György**

**Szűcs Ildikó**

**Vidovics Zoltán** képviselő

**Később érkezését jelezte:**

**Dr. Rébeli-Szabó Tamás** képviselő

**A Szentesi Közös Önkormányzati Hivatal részéről jelen voltak:**

**Dr. Sztantics Csaba** jegyző

**Dr. Danyi Katalin** aljegyző

**Balogh Imre**

**Dr. Tabajdi Ágnes**

**Lencséné Szalontai Mária**

**Tonnesné Kiss Ildikó** irodavezetők

**Wittek Krisztina** főépítész

**Váriné Kádár Margit** könyvvizsgáló

**Szabóné Vérten Anita** jegyzőkönyvvezető

társadalmi szervezetek, intézmények, gazdasági szervek vezetői, dolgozói, érdeklődő állampolgárok

**Szabó Zoltán Ferenc:**

Köszöntötte a megjelent képviselőket, meghívottakat a Képviselő-testület 1. rendes ülésén. Megállapította, hogy a Képviselő-testület 14 tagja jelen van, 1 fő jelezte később érkezését. A határozatképes ülést megnyitotta.

Megkérdezte, hogy a napirenddel kapcsolatban van-e valakinek javaslata?

Megállapította, hogy a napirenddel kapcsolatban észrevétel, javaslat nem érkezett.

Kérte a képviselőket, aki a meghívóban kiközölt napirendet elfogadja, szavazzon.

A Képviselő-testület a javaslatot 14 igen szavazattal elfogadta és meghozta az alábbi határozatot:

**3/2020. (I.30.)**

**Tárgy: Napirend**

**HATÁROZAT**

Szentes Város Önkormányzata Képviselő-testülete az ülés napirendjét az alábbiak szerint határozta meg:

1. Szóbeli tájékoztató a két ülés között történt fontosabb eseményekről
2. Interpellációkra válasz – interpellációk
3. A Szentesi Művelődési Központ intézményvezető megbízása
4. A város különböző részein lévő, értékesítésre kijelölt telkek, ingatlanok értékeinek, a lejárt értékesítési árak újbóli meghatározása
5. Közterületek elnevezésének felülvizsgálata
6. A Szentesi Roma Nemzetiségi Önkormányzat és Szentes Város Önkormányzata közötti közigazgatási szerződés (SZMSZ 3. függelék)
7. Közösségi együttélés szabályairól szóló rendelet módosítása
8. Szentesi Élet Kft. 2020. évi üzleti terve
9. 70 éven felüliek rekreációs támogatása
10. Hungerit Zrt. – településrendezési eszközök módosítása, kiemelt fejlesztési terület
11. Településrendezési eszközök módosítása 2019-2 egyeztetés lezárása
12. Településrendezési eszközök módosítása 2019-3 egyeztetés lezárása
13. Kérelem a Szentes, Kossuth u. 8. sz. alatti ingatlan egy részének (829/1/A/2. hrsz.) önkormányzati tulajdonba vétele
14. A Szentes, Kiss B. utcai református imaház felújításának támogatása (15)
15. A Koszta József Múzeum 2020. évi szolgáltatási díjainak megállapítása (16)
16. Javaslat városi kitüntetések odaítélésére (14 zárt)
17. **Szóbeli tájékoztató a két ülés között történt fontosabb eseményekről**

**Szabó Zoltán Ferenc:**

December 20-án részt vett a Szentesi Roma Nemzetiségi Önkormányzat közmeghallgatásán, majd délután a Roma telepen mikulás ünnepség volt, valamint a Hajléktalan Segítő Központ karácsonyi vacsoráját tartották.

December 21-én a Kinizsi SZITE záróvacsoráján volt jelen.

December 22-én Szentes Napot tartottak a Múzeumban, amely alkalmából a szentesi lakosoknak ingyenes volt a belépés.

A Madárkórház karácsonyi ünnepségén alpolgármester úr vett részt. Ezen a napon volt a IV. Adventi gyertyagyújtás. Hódmezővásárhelyen részt vett a Zsidó Hitközség ünnepségén.

December 27-én tartották a Delfin Egészségmegőrző Egyesület évzáró ünnepségét a Petőfi Caféban.

December 30-án került megrendezésre az Óévbúcsúztató hangverseny a Sportcsarnokban.

Január 1-jén rendezték az Újévi tűzijátékot, amelyen több ezren vettek részt.

Január 3-án alpolgármester úrral köszöntötte a kórházban Szentes első szülött, illetve Szentesen elsőnek született babákat.

Január 6-án egyeztetést folytatott Erdős Lászlóval.

Jan. 7-8. és 13-án költségvetési egyeztetést tartottak az intézményekkel.

Január 8-án rendkívüli Szociális Bizottsági ülés keretében tájékoztatást kaptak a Hospice házzal kapcsolatban.

Január 9-én egy kenyai származású vendégtanárt fogadtak, aki a Horváth Mihály Gimnáziumban fog tanítani. A Maximus SE sajtótájékoztatót tartott, a klub két új sportolóval bővült, akik azóta már országos eredményekkel is öregbítették Szentes hírnevét. Részt vett a dr. Juhász Tünde kormánymegbízott asszony által tartott újévi köszöntőn. Ezután egyeztetést folytatott Kiss-Rigó László püspök úrral.

Január 10-én a Don-kanyar áldozataira emlékeztek. Ugyanezen a napon egyeztetés volt a Bartha János Kertészeti Szakképző Iskolával és a főkertész asszonnyal.

Január 14-én tartotta ülését a Városi Kitüntetések Odaítélését Előkészítő Bizottság, valamint rendkívüli képviselő-testületi ülésre is sor került.

Január 15-én a Hungerit Zrt-vel, valamint közétkeztetéssel foglalkozó céggel, a TS Gasztroval folytatott egyeztetést. Ugyanezen a napon Móra József képviselővel megbeszélésre került sor dr. Botka László polgármester úrral a szegedi Városházán.

Január 16-án a Dr. Bugyi István kórház főigazgatójával, Kalmár Mihállyal és egy szakmai csapattal folytattak egyeztetést a Hospice ház kialakításával kapcsolatban. Ugyanezen a napon a Magyar Nemzeti Vagyonkezelő Zrt. képviselőjével helyszíni bejárást tartottak a Kossuth u. 8. sz. alatti, illetve a Helyőrségi Klub épületében. A Csongrád Megyei Vízmű Vállalat épülete is az MNV Zrt. tulajdonában van. A tavasz folyamán szeretnék azt az épületet is bejárni, hasznosítására valamit kitalálni.

Január 17-én Dévay Istvánnal, a Klauzál Gábor Általános Iskola igazgatójával megbeszélést folytatott. Ezen a napon történt egyeztetés a Magyar Egészségügyi Szakdolgozói Kamara (MESZK) képviselőivel, valamint Antal László ezredessel a honvédség által szervezendő 2 nyári programról.

Január 18-án tartották az évindító Nemzetközi Senior Úszóversenyt, valamint közgyűlést tartott az Árpád Szabadidős Sportklub.

Január 20-án Balogh-Szabó Imre rendőrkapitány úrral történt egyeztetés.

Január 21-én tartotta ülését a Területfejlesztési Bizottság, valamint a Tenisz Klubbal kapcsolatban megbeszélés volt Varga Péterrel. A Tenisz Klubnak komoly fejlesztési elképzelései vannak, amelyet a város támogat.

Január 22-én az alpolgármester úrral fogadónapot tartottak. Egyeztetés történt a Múzeum igazgatójával és Bene Márta befektető vállalkozóval ásatások kapcsán. Ugyanezen a napon a Magyar Kultúra Napja alkalmából tanári hangversenyt rendeztek a Zeneiskolában.

Január 23-án az Arany J. u. 8. szám alatti ingatlannal kapcsolatos egyeztetés történt. A Nemzeti Befektetési Ügynökség (HIPA) vezérigazgatójával tárgyaltak befektetés ösztönzéssel kapcsolatban. A Bolgár Országos Önkormányzat követei tettek látogatást Szentesen, valamint a Bolgár Kutatóintézet képviselőit is fogadták. Egyeztetés volt Pintér Etelkával, a HSZC Zsoldos Ferenc Szakgimnáziuma és Szakközépiskola igazgatójával.

Január 24-én beruházással kapcsolatos megbeszélést tartott, valamint ülésezett a Csongrád Megyei Közgyűlés. A Magyar Labdarúgó Szövetség Csongrád Megyei igazgatójával, Nógrádi Tiborral és a Szentesi Kinizsi SZITE képviselőjével megbeszélést tartottak.

Az Árpád Szabadidős Sportklub rendezte meg a Kultúra Napi nagycsoportos óvodások versmondó versenyét az Ifjúsági Házban. Ezen az estén újabb étterem nyílt Szentesen, a La Casa Ristorante olasz étterem. Kalunga ütőegyüttes műsorát tartották a Hangversenyközpontban.

Január 25-én folytatódott az Árpád Szabadidős Sportklub szervezésében a Kulturális Műkedvelő Csoportok Találkozója.

Január 26-án tartotta zárszámadó közgyűlését a Gerecz Elemér Sporthorgász Egyesület.

Január 27-én Móra József képviselővel, Matkócsik Pállal a Vendégszeretet Egyesület képviselőjével és Szigeti Miklós pályázati ügyintézővel „Innováció a szabad városokban” c. konferencián vett részt.

Január 28-án egyeztetés történt a Kórház Alapítványával.

Január 29-én Farkas Sándor országgyűlési képviselővel, államtitkárral megbeszélést folytatott.

A mai napon 6.000 db fürdőjegy átadására került sor a Magyar Vöröskereszt részére.

**Hornyik László Károly:**

Az ENSZ Közgyűlése 2005-ben január 27-ét, az auschwitzi haláltábor felszabadításának napját a nemzetközi holokauszt emléknapjává nyilvánította. A vidéki zsidó lakosság jelentős részét, 570-600 ezer honfitársat öltek meg a haláltáborokban. Szintén most emlékeztek meg a doni katasztrófa áldozatairól. 120 ezer hős magyar honvéd halt hősi halált vagy került fogságba.

Kérte, hogy a napirendi pont végén néma felállással adózzanak emléküknek és hajtsanak fejet a hősök és az értelmetlenül meghalt áldozatok előtt.

**Móra József:**

Január 22-én Orosházán tartott közgyűlést a Délkelet-Alföldi Regionális Hulladékgazdálkodási Rendszer Létrehozását Célzó Önkormányzati Társulás. A közgyűlés új tisztikart választott, mert a választások után a polgármesterek személyében változások történtek. Elnöknek Lengyel Zsoltot, Gerendás polgármesterét választották.

Jelezte, hogy a következő képviselő-testületi ülésre a DAREH elmúlt évéről beszámolót fog beterjeszteni.

**Antal Balázs Tibor:**

Tájékoztatásul elmondta, hogy a Szentes Városi Szolgáltató Kft. „Kerékpárosbarát Munkahely” címet nyert, melyhez gratulált.

Kérte, a későbbiek folyamán készüljön arról előterjesztés, hogy a város csatlakozik a Kerékpárosbarát Települések Országos Szövetségéhez. A város példaértékű a kerékpárutak fejlesztésében. Szeretné, ha ebben előrelépések történnének.

Elhangzott, hogy a Hospice házzal kapcsolatosan egyeztetés történt. A ház létrejöttét dr. Chomiak Waldemarral közösen kezdeményezték az előző ciklusban. Történnek-e előrelépések? Készül-e képviselő-testületi előterjesztés?

A Dr. Sipos Ferenc Parkerdő Otthonnal kapcsolatban több képviselő nyilatkozott, miszerint nem tartozik az önkormányzat kötelező feladatellátási körébe. Igaz-e az a hír, hogy az Otthon átadásra kerül vagy az önkormányzat továbbra is működtetni fogja?

Több szülő kérése, hogy az általános iskolákban az étkezési díj befizetéseket bankkártyával is meg lehessen oldani. Ebben kérte a polgármester és alpolgármester úr közbenjárását.

**Krausz Jánosné:**

A Magyar Kultúra Napja alkalmából 63 óvodás gyermek mondott verset, mesét. A következő napon Budapestről, Hódmezővásárhelyről, Szegvárról, Újszentesről és Zentagunarasról fogadtak vendégeket színvonalas rendezvény keretében.

Tájékoztatásul közölte, hogy az Árpád Szabadidős Sportklub szombaton 15.00 órakor megemlékezéses koszorúzást tart a Városi Könyvtárnál, melyre meghívta képviselőtársait és a lakosságot.

**Bujdosó Tamás Károly:**

A Képviselő-testület 2 hónappal ezelőtt Kiss Csaba István alpolgármester urat delegálta a Helyi Akciócsoportba. Érdeklődött, hogy az elmúlt időszak alatt történt-e előrelépés? Tartott-e ülést a szervezet, ahol a változást át tudták vezetni? Több civil szervezet nyújtott be pályázatot a szervezethez. Más városokban már kifizetésekre is sor került. Szentesen nem tud olyan civil szervezetről, amelyik hivatalos értesítést kapott volna arról, hogy a pályázat nyert vagy nem nyert.

**Szabó Zoltán Ferenc:**

Felhívta a képviselők és bizottsági tagok figyelmét, hogy a vagyonnyilatkozat-tételi kötelezettségüknek január 31-ig eleget kell tenniük. Aki még nem tette volna meg, az tegye meg.

Antal Balázs Tibor képviselőt kérdezte, hogy interpellációként kezelhetik-e az általa felvetetteket?

**Antal Balázs Tibor:**

Véleménye szerint a megnyugtatás érdekében rövid válaszokat lehet adni.

**Szabó Zoltán Ferenc:**

Kerékpárosbarát település: ha tudnak az országos kezdeményezéshez kapcsolódni, akkor fognak.

Hospice ház: a rendkívüli Szociális Bizottság ülését Agócs Lászlóné elnök asszony hívta össze. Számos kérdés merült fel a Kórház és az Onkológiai Osztály részéről. Nincs kialakult egyezségi vélemény. A tárgyalásokat tovább kell folytatni.

Dr. Sipos Ferenc Parkerdő Otthon: az otthon fenntartása az önkormányzat önként vállalt feladata. Letelt a 10 éves fenntartási kötelezettség, részletesen megvizsgálják azokat a lehetőségeket, hogyan tudják az idősek és dolgozók számára a legobjektívebb és legjobb megoldást kialakítani. Dolgoznak rajta, döntés még nincs. Egyházi érdeklődés volt.

Az iskolai étkezési díjak bankkártyás fizetésével kapcsolatos felvetésre interpellációként fognak válaszolni.

**Kiss Csaba István:**

A Helyi Akciócsoportra vonatkozó kérdéssel kapcsolatban elmondta, hogy felé az elmúlt időszakban két alkalommal történt megkeresés. Az első alkalommal a HACS irodájában tájékoztató jellegű információközlés történt arról, hogy mivel foglalkozik a HACS, milyen elképzelései vannak, mennyi pályázat érkezett, azok milyen stádiumban vannak. Elhangzott, hogy a helyi bíráló bizottság a beadott pályázatokat döntő többségében jóváhagyta és az irányítóhatóság felé továbbította, ahol túlzott mértékű elbírálás már nem várható. Nem történt még felsőbb szintű elbírálás, kivéve a Petőfi Szálló és az Ifjúsági Ház projektjeit, amely beruházások már folyamatban vannak.

A múlt hét péntekre a Hídfő Egyesület munkacsoportja közgyűlést hívott össze. Dr. Rébeli-Szabó Tamás megállapította, hogy a közgyűlés összehívása jogszerűtlen volt, mert a közgyűlést az elnök hívhatja össze, illetve a közgyűlés napját 8 nappal korábban írásban kell közölni, amely határidő nem lett betartva. Ezek alapján megegyeztek abban, hogy ez az ülés csak tájékoztató jellegű lehet, mivel nem felelt meg az alapszabályban foglaltaknak.

Az önkormányzat részéről korábban Antal Balázs Tibor képviselő volt delegálva, aki a HACS elnöke volt. Helyette a választások után személyemet delegálták. Az alapszabály úgy lett értelmezve, hogy már nem Antal Balázs Tibor az önkormányzat delegáltja, de ettől eltekintve az elnöki pozícióját megtartották. A háromtagú elnökség ismertette azt, hogy Antal Balázs Tibort a Magyar Polgári Szövetség delegálásában elnöki poszton tartja. Új tag felvétele is történt. Elvárható lett volna, hogy a közgyűlésre való meghívó kiküldésével írásban tájékoztatásul közlik a személyi változást és az új tag felvételét. Érdemi döntés nem született. A HACS tekintetében lényegi előrelépés Szentesen nem történt.

**Antal Balázs Tibor:**

Igaz, hogy a HACS Egyesületnek volt munkaértekezlete, amelyet a munkacsoport hívott össze tájékoztatási jelleggel. A munkacsoport vezetője beszámolt a jelenlegi helyzetről, arról, hogy a pályázatok hol tartanak. Elhangzott, hogy ki pályázott és hány pályázat került benyújtásra. A pályázókat név szerint szerették volna tudni. A HACS nem adhat ki információt, amíg az irányító hatóság nem közli a pozitív elbírálást. Amint a pályázat pozitív elbírálásban részesül, a HACS honlapjára felkerül.

Legitim-e az elnöki posztja? Az alapszabály egyértelműen rögzíti. A napirendi pontok a jelenlévők hozzájárulásával lettek megszavazva. A jelenléti íven szerepelnek azok, akik az ülésen részt vettek. Dr. Rébeli-Szabó Tamás a Kiss Bálint Református Iskola Alapítványának elnökeként és civil szervezetek képviselőjeként jelent meg. Elhangzott az, hogy az én jelenlétem, mint elnök legitim. A HACS Egyesület alapszabályát dr. Rébeli-Szabó Tamás készítette el. „Az én személyem elleni támadást politikai támadásnak veszem.” Elmondta, hogy neki nem az a feladata, hogy politikai pártot képviseljen, hanem az egyesületeknek minél több pályázati forrást tudjanak biztosítani. Szeretné ebből kizárni a politikát. A nyitottság mindenki felé megvan. Közgyűlést az alelnök és az elnökség hívhat össze. Az alapszabályban minden rögzítve van és a jogszabályoknak megfelelően működik a HACS Egyesület.

**Kiss Csaba István:**

Nem az ellen volt kifogása, hogy Antal Balázs Tibor ott van, hanem az ellen volt ellenvetése, hogy Őt a város visszahívta és a HACS elnöksége senkit sem tájékoztatva mégis delegálta. Antal Balázs Tibor visszahívásával elnöki funkciója nem szűnt meg, de pozíciója megszűnt. Muhari Márton alelnöknek kellett volna megnyitni a nem jogszerűen összehívott közgyűlést, majd ott tájékoztatást adni a személyi változásokról, ha már korábban ezt írásban nem tették meg. Sem logikailag, sem etikailag nem elfogadható.

**Szabó Zoltán Ferenc:**

Az elmúlt 3 hónapban sok sportegyesület, civil szervezet megkereste anyagi támogatást remélve. A HACS Európai Uniós támogatásból, jelenleg 400 mFt-ból gazdálkodik. Ebből az uniós forrásból lehetne megvalósítani azokat az elképzeléseket, amelyeket nem a városnak kellene kifizetni. Ezek a pályázati lehetőségek biztosítanák a civileknek a programjaik, rendezvényeik megvalósítását. Ehelyett Szentesen a kulcsprojekt került elfogadásra az Ifjúsági Ház és a Petőfi Szálló vonatkozásában. Más civil szervezet pozitív elbírálású pályázatáról nincs tudomásuk.

Sajnálná, ha a megközelítőleg 200 mFt nem a szentesi civileknél maradna. Szeretné, hogy a helyi civilek hozzájussanak ezekhez a forrásokhoz.

Kérte, hogy összefoglalva, írásban kapja meg Antal Balázs Tibor képviselő úrtól és Kiss Csaba István alpolgármester úrtól a további hozzáfűzni valót.

Kérte a képviselőket, aki a két ülés közötti beszámolót elfogadja, szavazzon.

A Képviselő-testület a szóbeli tájékoztatást 14 igen szavazattal elfogadta.

**Szabó Zoltán Ferenc:**

Kérte, hogy egyperces néma felállással adózzanak a holokauszt áldozatainak emlékére.

1. **Interpellációkra válasz – interpellációk**

**Szabó Zoltán Ferenc:**

Megkérdezte Krausz Jánosné képviselő asszonyt, hogy a 2019. december 19. napján megtartott ülésen elhangzott, a vidéki dolgozókat szállító autóbuszok parkolásával kapcsolatos interpellációjára adott választ (2) elfogadja-e?

**Krausz Jánosné:**

Az interpellációra adott választ elfogadta azzal, hogy keressenek olyan helyet a városban, ahol az autóbuszok parkolása megoldott. A Vásárhelyi út – Nyíri köz sarkán lévő üres telek alkalmas lenne erre a célra.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, Magyartésen a közfoglalkoztatottak munkájának ellenőrzésével kapcsolatos interpellációjára adott választ (2/1) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, a Rákóczi utcai helyiségnévtábla előtt 100 m-rel 50 km/h sebességkorlátozó tábla kihelyezésével kapcsolatos interpellációjára adott választ (2/2) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, a Hajléktalan Szálló oldalán járda kiépítésével kapcsolatos interpellációjára adott választ (2/2) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, a buszmenetrend vonatmenetrendhez való igazításával kapcsolatos interpellációjára adott választ (2/2) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, az Aulich L. u. 1. sz. alatti ingatlannál lévő úttest szintjével, valamint a csapadékvíz elvezető árok hiányosságával kapcsolatos interpellációjára adott választ (2/2) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, a Sport tér 1. sz. alatti buszmegállóba a villanyoszlopra világítótest felszerelésével kapcsolatos interpellációjára adott választ (2/2) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, a magyartési játszótéren lévő közkifolyó elzárásával kapcsolatos interpellációjára adott választ (2/2) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, a magyartési játszótéren kiszáradt fák kivágásával és pótlásával kapcsolatos interpellációjára adott választ (2/2) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Füsti-Molnár István képviselő urat, hogy a 2019. december 19. napján megtartott ülésen elhangzott, az Aradi vértanúk emlékmű esti diszkrét kivilágításával kapcsolatos interpellációjára adott választ (2/2) elfogadja-e?

**Füsti-Molnár István:**

Az interpellációra adott választ elfogadta.

**Szabó Zoltán Ferenc:**

Megkérdezte Füsti-Molnár István képviselő urat, hogy a 2019. december 19. napján megtartott ülésen elhangzott, a kertvárosi tízemeletes mögötti úttest karbantartásával, valamint a Köztársaság u. 21-23. sz. alatti házak között plusz parkoló kialakításával kapcsolatos interpellációjára adott választ (2/2) elfogadja-e?

**Füsti-Molnár István:**

Az interpellációra adott választ elfogadta.

**Szabó Zoltán Ferenc:**

Megkérdezte Füsti-Molnár István képviselő urat, hogy a 2019. december 19. napján megtartott ülésen elhangzott, a Honvéd u. – Kodály Z. u. kereszteződésében járda rekonstrukciójával kapcsolatos interpellációjára adott választ (2/2) elfogadja-e?

**Füsti-Molnár István:**

Az interpellációra adott választ elfogadta.

**Szabó Zoltán Ferenc:**

Megkérdezte Füsti-Molnár István képviselő urat, hogy a 2019. december 19. napján megtartott ülésen elhangzott, az Őze L. u. Honvéd utcától északra eső részén úttest burkolatjavításával kapcsolatos interpellációjára adott választ (2/2) elfogadja-e?

**Füsti-Molnár István:**

Az interpellációra adott választ elfogadta.

**Szabó Zoltán Ferenc:**

Megkérdezte Füsti-Molnár István képviselő urat, hogy a 2019. december 19. napján megtartott ülésen elhangzott, a gépjárművek sebességére vonatkozó korábbi beadvánnyal kapcsolatos interpellációjára adott választ (2/2) elfogadja-e?

**Füsti-Molnár István:**

Az interpellációra adott választ nem fogadta el.

Személyesen egyeztetett a rendőrkapitánnyal, aki nem garantálta a fokozott rendőri jelenlét biztosítását. Véleménye szerint fizikai akadályokat kell létrehozni.

**Szabó Zoltán Ferenc:**

Kérte a képviselőket, aki az interpellációra adott választ nem fogadja el, nemmel szavazzon.

A Képviselő-testület az interpellációra adott választ 13 nem szavazattal (1 fő nem szavazott) nem fogadta el.

**Szabó Zoltán Ferenc:**

Megkérdezte Krausz Jánosné képviselő asszonyt, hogy a 2019. december 19. napján megtartott ülésen elhangzott, az Apponyi téren parkolók létesítésével kapcsolatos interpellációjára adott választ (2/2) elfogadja-e?

**Krausz Jánosné:**

Az interpellációra adott választ elfogadta.

A Városellátó NKft. munkatársaival közösen helyszíni bejárást tartottak. Kidolgozásra került egy olyan terv, miszerint a zöldterületek sérülése nélkül 30 férőhelyes új parkolóhelyet lehet kialakítani, padok és virágládák áthelyezésével.

**Szabó Zoltán Ferenc:**

Megkérdezte Krausz Jánosné képviselő asszonyt, hogy a 2019. december 19. napján megtartott ülésen elhangzott, az Apponyi tér E. épület kerékpártárolójába befolyó víz megoldásával kapcsolatos interpellációjára adott választ (2/2) elfogadja-e?

**Krausz Jánosné:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, a Felsőréti tanyákhoz vezető földutak járhatatlanságával kapcsolatos interpellációjára adott választ (2/2) elfogadja-e?

**Hornyik László Károly:**

Az interpellációra adott választ elfogadta. Kérte az illetékeseket, mihelyt olyanná válik az útszakasz, azonnal intézkedjenek.

**Szabó Zoltán Ferenc:**

Megkérdezte Antal Balázs Tibor képviselő urat, hogy a 2019. december 19. napján megtartott ülésen elhangzott, a Bereklaposi rész közvilágításával, a nagyhegyi városrész ivóvízhálózat fejlesztésével kapcsolatos interpellációjára adott választ (2/2) elfogadja-e?

**Antal Balázs Tibor:**

Az interpellációra adott választ elfogadta.

**Szabó Zoltán Ferenc:**

Megkérdezte Szűcs Ildikó képviselő asszonyt, hogy a 2019. november 21. napján megtartott ülésen elhangzott, a Nyíri köz felújításával és kátyúzásával kapcsolatos interpellációjára adott választ (2/2) elfogadja-e?

**Szűcs Ildikó:**

Az interpellációra adott választ elfogadta. Kérte, hogy a pályázati lehetőségeket kísérjék figyelemmel.

**Szabó Zoltán Ferenc:**

Elmondta, hogy költségvetési tervezési időszakban vannak. 40 mFt-os pályázatot egészítettek volna ki 16 mFt-os önerővel. A Nyíri közben a javítást tudják elvégezni a saját önerőből, a Rúzs-Molnár utcát aszfalttal fogják borítani.

Megkérdezte Szűcs Ildikó képviselő asszonyt, hogy a 2019. november 21. napján megtartott ülésen elhangzott, a kiséri városrészben, illetve a nagyobb és frekventáltabb utak mentén karácsonyi díszkivilágítás kihelyezésével kapcsolatos interpellációjára adott választ (2/3) elfogadja-e?

**Szűcs Ildikó:**

Az interpellációra adott választ tudomásul vette. A kíséri lakosok továbbra is szeretnék, ha a városrészbe is kerülne karácsonyi díszkivilágítás. Kérte, tervezzék be a költségét.

**Szabó Zoltán Ferenc:**

Gondolkodnak rajta, a tervezése elkezdődött, a költségvetésbe is terveztek költséget.

Megkérdezte Hornyik László Károly képviselő urat, hogy a 2019. december 19. napján megtartott ülésen elhangzott, a magyartési temető gondozásával kapcsolatos interpellációjára adott választ (2/4) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Vidovics Zoltán képviselő urat, hogy a 2019. december 19. napján megtartott ülésen elhangzott, a piacon az árusító asztalok kiadásakor helyi termelők előnyben részesítésével kapcsolatos interpellációjára adott választ (2/4) elfogadja-e?

**Vidovics Zoltán:**

Az interpellációra adott választ elfogadta.

**Szabó Zoltán Ferenc:**

Megkérdezte Vidovics Zoltán képviselő urat, hogy a 2019. december 19. napján megtartott ülésen elhangzott, a Nagygörgős utca egy szakaszán fák pótlásával, valamint a csatorna betonkockáinak javításával kapcsolatos interpellációjára adott választ (2/4) elfogadja-e?

**Vidovics Zoltán:**

Az interpellációra adott választ elfogadta.

**Szabó Zoltán Ferenc:**

Megkérdezte Vidovics Zoltán képviselő urat, hogy a 2019. december 19. napján megtartott ülésen elhangzott, a Jókai utcán, a Szalai és a Vörösmarty utcán a központ felé padok telepítésével kapcsolatos interpellációjára adott választ (2/4) elfogadja-e?

**Vidovics Zoltán:**

Az interpellációra adott választ elfogadta.

**Szabó Zoltán Ferenc:**

Megkérdezte Kovács János képviselő urat, hogy a 2019. december 19. napján megtartott ülésen elhangzott, a Damjanich utcai óvoda, illetve az utca páros oldalának kátyúsodásával kapcsolatos interpellációjára adott választ (2/4) elfogadja-e?

**Kovács János:**

Az interpellációra adott választ elfogadta. Megjegyezte, hogy az időjárási viszonyok már lehetővé tették volna az út kijavítását.

Megérkezett az ülésre: **dr. Rébeli-Szabó Tamás képviselő**

A Képviselő-testület létszáma: **15 fő**

**Szabó Zoltán Ferenc:**

Megkérdezte Bujdosó Tamás Károly képviselő urat, hogy a 2019. december 19. napján megtartott ülésen elhangzott, a Megyeházán tartandó rendezvények összehangolásával kapcsolatos interpellációjára adott választ (2/5) elfogadja-e?

**Bujdosó Tamás Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Vidovics Zoltán képviselő urat, hogy a 2019. december 19. napján megtartott ülésen elhangzott, a város honlapjával kapcsolatos interpellációjára adott választ (2/5) elfogadja-e?

**Vidovics Zoltán:**

Az interpellációra adott választ elfogadta.

**Szabó Zoltán Ferenc:**

Megkérdezte Szűcs György képviselő urat, hogy a 2019. december 19. napján megtartott ülésen elhangzott, a Szent György-kápolna ügyével kapcsolatos interpellációjára adott választ (2/6) elfogadja-e?

**Szűcs György:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésén elhangzott, a Szentes, Mentettréti területen, a magyartési telkek előtt túlsúlyosan közlekedő, illetőleg az úttestre jelentős sarat felhordó járművekkel kapcsolatos interpellációjára adott választ (2/7) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Füsti-Molnár István képviselő urat, hogy a 2019. december 19. napján megtartott ülésén elhangzott, a Kiss Zs. utca és Köztársaság utca sarkán reggelente rendőri felügyelettel kapcsolatos interpellációjára adott választ (2/7) elfogadja-e?

**Füsti-Molnár István:**

Az interpellációra adott választ elfogadta.

**Szabó Zoltán Ferenc:**

Megkérdezte Krausz Jánosné képviselő asszonyt, hogy a 2019. december 19. napján megtartott ülésén elhangzott, az év végi rendezvények miatt fokozottabb rendőri ellenőrzéssel kapcsolatos interpellációra adott választ (2/7) elfogadja-e?

**Krausz Jánosné:**

Az interpellációra adott választ elfogadta.

**Szabó Zoltán Ferenc:**

Megkérdezte Hornyik László Károly képviselő urat, hogy a 2019. december 19. napján megtartott ülésén elhangzott, a Koszta József Múzeum névtábláján lévő megnevezéssel kapcsolatos interpellációjára adott választ (2/8) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte dr. Rébeli-Szabó Tamás képviselő urat, hogy a 2019. december 19. napján megtartott ülésen elhangzott, a Városházán, illetve a Szentes Házban baba-mama szoba kialakításával kapcsolatos interpellációjára adott választ (2/5) elfogadja-e?

**Dr. Rébeli-Szabó Tamás:**

Az interpellációra adott választ nem fogadta el. Nem felmérés kérdése. A kisgyermekes turistákat segítené. Célszerű lenne megvalósítani.

**Szabó Zoltán Ferenc:**

Kérte a képviselőket, aki az interpellációra adott választ nem fogadja el, nemmel szavazzon.

A Képviselő-testület az interpellációra adott választ 10 nem szavazattal, 1 igen szavazattal, 3 tartózkodás mellett nem fogadta el.

**Szabó Zoltán Ferenc:**

Megkérdezte dr. Rébeli-Szabó Tamás képviselő urat, hogy a 2019. december 19. napján megtartott ülésen elhangzott, a Rákóczi utca – Batthyány utca kereszteződésében lévő járda javításával kapcsolatos interpellációjára adott választ (2/4) elfogadja-e?

**Dr. Rébeli-Szabó Tamás:**

Az interpellációra adott választ elfogadta.

**Szabó Zoltán Ferenc:**

Megkérdezte dr. Rébeli-Szabó Tamás képviselő urat, hogy a 2019. december 19. napján megtartott ülésen elhangzott, a felújított szennyvíztelep használatba vételével kapcsolatos interpellációjára adott választ (2/2) elfogadja-e?

**Dr. Rébeli-Szabó Tamás:**

Az interpellációra adott választ elfogadta azzal, hogy két hónap múlva térjenek rá vissza, kérdezzenek rá a fejleményekre.

**Interpellációk**

**Hornyik László Károly:**

A Dózsa Gy. utca végén a volt Ruhagyár felé és a Rákóczi F. utca irányában lévő ingatlant sokan hulladéklerakónak használják. Ajánlatos az aljnövényzet rendezése, a beton hulladék elszállítása, az árok kitakarítása, a szennyvíz csővezeték cseréje után a talajrendezés és a terület lezárása a gépjárművek elől.

A régi repülőtér melletti árkot az aljnövényzet benőtte. Ajánlatos ennek a rendezése. Nagyobb esőzés után elöntheti a Kiss Ernő utcai ingatlanokat. A Kiss Ernő u. 47–49. szám alatti házak mögött szalmabálákat, tehéntrágyát és rozsdás mezőgazdasági eszközöket tárolnak. Ez is gátolhatja a csapadékvíz elvezetését. Kié az ingatlan? Van-e engedélye a terület használatára?

**Krausz Jánosné:**

A Rákóczi utcai piac környékén csütörtökön 7.30-8.30 között történik a szemétszállítás, a legnagyobb forgalomban. Délelőtt 10 óra körül már nincs akkora forgalom, egyeztetést kért ebben.

Kiment a teremből: **Hornyik László Károly** képviselő

A Képviselő-testület létszáma: **13 fő**

**Krausz Jánosné:**

A város lakóitól kéri, hogy a szemetet ne dobják a sövények alá. A szeméttárolók körül is borzalmas a helyzet. Aki szemetelőt lát, az fényképezze le és tegye közzé az interneten negatív példaként.

Az Apponyi tér 27. sz. előtti parkoló víz alatt áll, tereprendezést kért.

Az Apponyi tér átszámozása megtörtént, de a házszámtáblák még nem készültek el. Kérte ennek pótlását.

A Rákóczi utcai piactól a Kossuth utcáig legalább 2 db szemétgyűjtő edényzet kihelyezését kérte.

Több éve van probléma a Rákóczi utcai vendéglátóegységgel. Más vendéglátóegység hanghatásaival kapcsolatban is érkezett hozzá megkeresés. Kérte megvizsgálni a vendéglátóegységek nyitvatartásának korlátozását. Csukott ablakok mellett is nagy a hanghatás. Pl. ne hajnal 3-ig legyen zene, hanem éjfélig, amelyet, ha nem tartanak be, akkor részleges bezárást kellene alkalmazni.

**Füsti-Molnár István:**

A Móra F. utca és a Móricz Zs. utcát összekötő járdán található egy forgó. Babakocsival átjárhatatlan. A forgó eltávolítását kérte.

Drahos u. 12. sz. oldalában parkolnak a gépjárművek. Kérte, hogy ezt a területet hivatalosan is nyilvánítsák parkolónak, amelyet fessenek fel. A játszótér felől az épület sarkánál szeretnének egy szegéllyel kiemelt szigetet, amely azért lenne indokolt, mert ha nem parkolnak gépjárművek, a gépjárművezetők lecsapják a sarkot, amely balesetveszélyes.

**Kovács János:**

A Kossuth u. 15-17. sz. ingatlanok között lévő 2 pad felújítását vagy cseréjét kérte.

A Damjanich utcai óvoda gépjárműbejárójának aszfaltozását szeretné kérni.

A Hősök Erdejében tavaly ültetett fákból a kiszáradt fák pótlását kérte.

**Krausz Jánosné:**

Az Apponyi tér H. és G. épületénél a Rákóczi F. utcára történő kikanyarodás balesetveszélyes az út szélén parkoló autók miatt. „Megállni tilos” tábla kihelyezését vagy parkoló felfestését kérte, hogy egyértelmű legyen, hova lehet parkolni.

**Bujdosó Tamás Károly:**

Tudja, hogy a közvilágítás meghibásodást lehetőség van az interneten bejelenteni.

Amióta az újfajta égők lettek felszerelve a képviselőket napi szinten keresi meg a lakosság, hogy különböző helyeken nincs világítás. Az elmúlt napokban a Csongrádi úton volt teljes sötétség. Véleménye szerint nem normális, hogy a városban folyamatosan több világítótest nem a funkciójának megfelelően működik. Kérte az önkormányzatot, hogy a Nemzeti Közműkezelővel vizsgálják felül a világítótestek működését.

**3.) A Szentesi Művelődési Központ intézményvezető megbízása**

**Szabó Zoltán Ferenc:**

Az előterjesztéssel kapcsolatban írásban van csatolva a Művelődési, Oktatási és Kulturális Bizottság véleménye.

**Dr. Sztantics Csaba:**

Az előterjesztés tartalmazza, hogy a pályázati kiírásra 3 db pályázat érkezett. 2 fő pályázata a kiírásban előírt feltételeknek nem felelt meg.

Varróné Szabó Ildikó pályázata volt érvényes, akit a jogszabályban meghatározott előkészítő bizottság meghallgatott, véleményét kialakította és az előterjesztéshez csatolva lett a támogató nyilatkozatuk. A képviselőknek lehetőségük volt a pályázatokat megtekinteni.

**Szabó Zoltán Ferenc:**

Megkérdezte Varróné Szabó Ildikót, hogy kíván-e élni a 3 perces hozzászólás lehetőségével?

**Varróné Szabó Ildikó:**

Nem kívánt élni a hozzászólás lehetőségével.

**Pásztor Antal:**

A szakmai bizottság véleményezésében a dolgozói vélemények benne voltak-e?

**Dr. Sztantics Csaba:**

A jogszabályban előírt és kötelezően csatolandó vélemény szerepel az előterjesztésben. Az előterjesztéshez egyéb véleményt nem lehetett csatolni.

A határozati javaslat 1.) pontjában a kipontozott helyre Varróné Szabó Ildikó neve kerül.

**Szabó Zoltán Ferenc:**

Kérte a képviselőket, aki az elhangzott kiegészítéssel a határozati javaslatot elfogadja, szavazzon.

A Képviselő-testület a határozati javaslatot 3 igen szavazattal, 1 nem szavazat ellenében, 11 tartózkodás mellett nem fogadta el.

**4.) A város különböző részein lévő, értékesítésre kijelölt telkek, ingatlanok értékeinek, a lejárt értékesítési árak újbóli meghatározása**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi, a Városrendezési,- fejlesztési és Idegenforgalmi Bizottság véleménye.

**Bálint Ágnes:**

Az önkormányzat évről évre meghatározza azon ingatlanok eladási árát, melyet értékesíteni szeretne. A Zsupp szigeten lévő ártéri erdőtagok újonnan kerültek bele az előterjesztésbe, amelyek az önkormányzat számára használhatatlan részek. Amennyiben a Képviselő-testület az értékesítés mellett dönt, a környező erdőtagok tulajdonosait megkeresik.

**Antal Balázs Tibor:**

Véleménye szerint a Derzsi-Kovács J. utcában lévő vegyes tulajdonú ingatlanok árát jelképes összegben kellene meghatározni. A szociális védőháló alján élő embereknek is legyen lehetőségük. Ha a tulajdoni lapon egy tulajdonos szerepel, akkor a pályázatok benyújtásában is nagyobb lehetőségük lenne. Kérte az önkormányzatot, hogy keressék meg a családokat és tájékozódjanak arról, hogy a tulajdonosok szociális helyzetére való tekintettel ezt hogyan lehetne megoldani.

**Dr. Rébeli-Szabó Tamás:**

Felhívta a figyelmet, hogy az ingatlanok árának egyes meghatározásakor áfa érték van meghatározva, más forgalmi értéknél viszont nincs áfa meghatározva.

**Szabó Zoltán Ferenc**

Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 15 igen szavazattal elfogadta és meghozta az alábbi határozatot:

**4/2020. (I. 30.)**

**Tárgy**: **A város különböző részein lévő, értékesítésre kijelölt telkek, ingatlanok értékeinek, a lejárt értékesítési árak újbóli meghatározása**

HATÁROZAT

Szentes Város Önkormányzata Képviselő-testülete megtárgyalta a város különböző részein lévő, értékesítésre kijelölt telkek, ingatlanok értékeinek, a lejárt értékesítési árak újbóli meghatározására vonatkozó előterjesztést.

1. A kizárólagos önkormányzati tulajdonban lévő beépítetlen ingatlanok árait 2021. február 28-ig alábbiak szerint határozza meg:
2. Szentes, Vásárhelyi úti Peugeot autószalon mögött, a Nagyvölgy csatorna partján elhelyezkedő 3142 m² beépítetlen terület. Hrsz.: Szentes 6441/19.

Minimális értékesítési ár: 4.050.000,- Ft + Áfa.

1. Szentes, Berekhát 4407/2 hrsz-ú, 3711 m2-es beépítetlen terület.

Minimális értékesítési ár: 2.150.000,- Ft + Áfa.

1. Cserkeszőlő, Rozmaring utca 812/1 hrsz-ú ingatlan terület: 461 m².

Minimális értékesítési ár: 1.900.000,- Ft + Áfa.

1. Cserkeszőlő, Rozmaring utca 812/2 hrsz-ú ingatlan terület: 460 m².

Minimális értékesítési ár: 1.900.000,- Ft + Áfa.

1. A Zsup szigeten lévő ártéri erdőtagok:

Minimális értékesítési ár: 120,- Ft/m².

1. A vegyes tulajdonban lévő ingatlanok telekárát 2021. február 28-ig a következő összegben határozza meg:

* A Munkás és a Derzsi Kovács Jenő utcákban lévő vegyes tulajdonú ingatlanok telekára nettó 450.-Ft/m².
* A Hétvezér, Juhász Gyula és Nyár utcákban, valamint a Sopron soron lévő vegyes tulajdonú ingatlanok telekára nettó 440.-Ft/m².
* A Lavotta, Magyari Imre és Dankó Pista utcákban lévő vegyes tulajdonú ingatlanok telekára nettó 120,- Ft/m².

A Képviselő-testület felhatalmazza a polgármestert a szükséges intézkedések megtételére, az adásvételi szerződés aláírására.

Az értékesítésre kijelölt ingatlanok esetében 2020. márciusában hirdetményt kell megjelentetni a nyomtatott médiában, majd folyamatosan hirdetni kell a város honlapján.

Felelős: polgármester

Határidő: folyamatos

A határozatról értesítést kap:

1./ Szentes Város Polgármestere

2./ Szentesi Közös Önkormányzati Hivatal Jegyzői Iroda

3./ Szentesi Közös Önkormányzati Hivatal Számviteli és Tervezési Iroda

4./ Szentesi Közös Önkormányzati Hivatal Közigazgatási Iroda

5./ Szentesi Közös Önkormányzati Hivatal Műszaki Iroda

**5.) Közterületek elnevezésének felülvizsgálata**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi, valamint a Városrendezési,- fejlesztési és Idegenforgalmi Bizottság véleménye.

**Dr. Danyi Katalin:**

A Képviselő-testület a novemberi ülésen első olvasatként már tárgyalta a Csongrád Megyei Kormányhivatal törvényességi felhívásával érintett, a XX. századi önkényuralmi politikai rendszerhez kapcsolódó utcanév változtatásokat. Ekkor az a döntés született, hogy határidő hosszabbítás kérése mellett szélesebb körben hívják fel a lakosságot véleménynyilvánításra. Sok konstruktív javaslat érkezett. A véleményeket a Városfejlesztési Bizottság rendkívüli ülésén tárgyalta és kialakította álláspontját, amely az Erdei Ferenc és Darvas József utca esetében egybeesett az ottlakók kezdeményezésével.

A Hősök erdejében kialakított út nevének a Hősök sétánya elnevezést, az emlékhelynek pedig az Aradi vértanúk tere nevet javasolják.

A megtévesztő közterület elnevezéseket felülvizsgálták, amelyek megváltoztatására az előterjesztésben javaslatot tesznek. Ilyen a Bereklapos utca, a Dózsa köz, az Ifjúsági tér, valamint a Városrendezési Bizottság ülésén felmerült Nagyhegy sor elnevezések megváltoztatása.

A Mentettréti dűlőutak elnevezéshez is képviselő-testületi döntést kérnek. Az ottani ingatlanhasználók a könnyebb tájékozódás érdekében már önhatalmúlag elnevezték és kitáblázták a dűlőutakat.

A határozati javaslat 2.) pontjában szereplő változás utáni közterület jellege „Bereklapos-széli” utca lenne.

Egy új 7.) pont beszúrását kérte a következők szerint: „A Képviselő-testület a szentesi 7444. hrsz-ú utat a Kishát utca természetes folytatásaként Kishát utcának nevezi el.”

8.) pont lenne: „A 2961. hrsz-ú jelenleg Nagyhegy sor elnevezésű közterület nevét „Erdőszéli sor”-ra módosítja.”

**Bujdosó Tamás Károly:**

Mit jelent a „megtévesztő” elnevezés? Ha a Dózsa köz elnevezést összetévesztik a Dózsa György utcával, akkor a Kossuth Lajos utcát nem tévesztik össze a Kossuth térrel? A logika alapján ezt is meg kellene változtatni. Nem értett egyet az indokolással. A Dózsa köz kevés ingatlant érint és teljesen máshol van, mint a Dózsa György utca.

**Dr. Danyi Katalin:**

A Dózsa köz átnevezésére azért is lenne szükség, mert a Mátyás közzel szeretnék összevonni. Mind a két közt külön új közterület névvel szeretnék illetni.

A Kossuth tér és a Kossuth Lajos utca esetében az egyiket keresztnévvel illetik, ezért nem gondolták az átnevezését.

**Kiss Csaba István:**

Egy lakos a fogadóóráján kereste meg a panasszal, amelyet jogosnak tart. Szentesen a Nagyhegy sor a Szarvasi úttal párhuzamos útszakasz.

A Nagyhegy sor utcában összesen 4 ingatlan található, amely a Munkás utcai Gondozási Központ után a Hékédi temető mellett van. Több alkalommal okozott problémát szállító cégeknek, mentőnek, rendőrnek, tűzoltónak. Nem találják ezt a közterületet.

**Bujdosó Tamás Károly:**

A Darvas József utcát törvényi előírás miatt kell megváltoztatni. A Darvas szó jelentését megnézte. Jól gondolja, hogy a Hajdú-Bihar megyei 677 főt számláló faluról szeretnék az utcát elnevezni?

**Hornyik László Károly:**

A Dózsa köz tévesztésével kapcsolatban elmondta, hogy volt olyan Szentesre látogató vidéki állampolgár, aki a Dózsa György utca végén kereste a Dózsa közt.

Tudomása szerint a Darvas utca elnevezése az ottlakók kérése volt.

**Füsti-Molnár István:**

Elmondta, hogy a Darvas József utca új nevére vonatkozóan a Darvas utcára érkezett a legtöbb lakossági javaslat.

**Dr. Rébeli-Szabó Tamás:**

Azt gondolta, hogy kellő súllyal kellene értékelni a Magyar Tudományos Akadémia véleményét. Nem azt mondta, hogy nem kell kikérni a lakosság véleményét bizonyos helyzetekben, de ez nem az a kérdés. A későbbiek során szembesülhetnek azzal, hogy egy utca lakói kérik az utcájuk átnevezését, mert a régi nem megfelelő számukra.

Azzal, hogy egy nem kívánatos névből a keresztnevet elhagyják, a problémát nem oldják meg, mert a köztudatban ugyanúgy Erdei Ferencről és Darvas Józsefről lesz elnevezve az utca.

Álláspontja szerint visszatetsző dolog, ha a Magyar Tudományos Akadémia véleményét nem veszik figyelembe.

Korábban javasolta az Erdei Ferenc utca helyett az Erkel Ferenc utca, valamint a Darvas József utca helyett a Liszt Ferenc utca elnevezést. Ezen a városrészen híres magyar emberekről vannak az utcák elnevezve. Úgy érezte, hogy ezekhez a nevekhez az Erdei és Darvas elnevezések nem tisztességesek.

Kifogásolta, hogy az Erkel Ferenc utca, Liszt Ferenc utca, valamint a Bereklapos utca vonatkozásában az Andrikó István utcára vonatkozó javaslatát az elmúlt év folyamán írásban nyújtotta be, amelyeket nem tartalmaz az előterjesztés

**Pásztor Antal:**

Emlékezete szerint a Fidesz frakció kezdeményezte a két utca nevének módosítását. A városrészben nem a Magyar Tudományos Akadémia lakik. A képviselők feladata, hogy a lakosságot képviseljék, véleményüket kikérjék.

A Városfejlesztési Bizottság elnökeként megköszönte a szentesi lakosság aktív részvételét az utcanév javaslatokkal kapcsolatban.

**Dr. Rébeli-Szabó Tamás:**

Nem értette az előtte szóló felvetését, a Fidesz frakciónak ehhez semmi köze. Törvényességi észrevétel érkezett, amelyet a Magyar Tudományos Akadémia véleménye alapozott meg.

**Szabó Zoltán Ferenc:**

Kérte a képviselőket, aki a Darvas József utca helyett a Liszt Ferenc utca elnevezést javasolja, szavazzon.

A Képviselő-testület a javaslatot 3 igen szavazattal, 5 nem szavazat ellenében, 7 tartózkodás mellett nem fogadta el.

Kérte a képviselőket, aki az Erdei Ferenc utca helyett az Erkel Ferenc utca elnevezést javasolja, szavazzon.

A Képviselő-testület a javaslatot 3 igen szavazattal, 5 nem szavazat ellenében, 7 tartózkodás mellett nem fogadta el.

Kérte a képviselőket, aki a Bereklapos utca helyett az Andrikó István utca elnevezést javasolja, szavazzon.

A Képviselő-testület a javaslatot 3 igen szavazattal, 4 nem szavazat ellenében, 8 tartózkodás mellett nem fogadta el.

Kérte a képviselőket, aki a Darvas József utca helyett a Darvas utca, valamint az Erdei Ferenc utca helyett az Erdei utca elnevezést javasolja, szavazzon.

A Képviselő-testület a javaslatot 12 igen szavazattal, 3 tartózkodás mellett elfogadta.

Kérte a képviselőket, aki a Bereklapos utca helyett a Bereklapos-széli utca, a Dózsa köz helyett a Bimbó utca, az Ifjúsági tér helyett a Szántó Kovács János utca elnevezést javasolja, szavazzon.

A Képviselő-testület a javaslatot 11 igen szavazattal, 3 nem szavazat ellenében, 1 tartózkodás mellett elfogadta.

Kérte a képviselőket, aki a Hősök erdeje sétány elnevezéssel egyetért, szavazzon.

A Képviselő-testület a javaslatot 15 igen szavazattal elfogadta.

Kérte a képviselőket, aki az Aradi vértanúk tere elnevezéssel egyetért, szavazzon.

A Képviselő-testület a javaslatot 15 igen szavazattal elfogadta.

Kérte a képviselőket, aki a Mentettréten a Stég sor, a Kárász dűlő, a Süllő dűlő, a Harcsa dűlő elnevezésekkel egyetért, szavazzon.

A Képviselő-testület a javaslatot 15 igen szavazattal elfogadta.

Kérte a képviselőket, aki a dr. Szalva Péter sétány kiterjesztésével egyetért, szavazzon.

A Képviselő-testület a javaslatot 15 igen szavazattal elfogadta.

Kérte a képviselőket, aki egyetért azzal, hogy az utcanév táblák megrendelésével és kihelyezésével a Városellátó NKft.-t bízzák meg, szavazzon.

A Képviselő-testület a javaslatot 15 igen szavazattal elfogadta.

Kérte a képviselőket, aki a „A 2961. hrsz-ú jelenleg Nagyhegy sor elnevezésű közterület nevét „Erdőszéli sor”-ra való módosításával egyetért, szavazzon.

A Képviselő-testület a javaslatot 15 igen szavazattal elfogadta.

Kérte a képviselőket, aki a Városfejlesztési Bizottság javaslatát „A Képviselő-testület a szentesi 7444. hrsz-ú utat a Kishát utca természetes folytatásaként Kishát utcának nevezi el.”, elfogadja, szavazzon.

A Képviselő-testület a javaslatot 15 igen szavazattal elfogadta.

Kérte a képviselőket, aki a Pénzügyi Bizottság javaslatát „A Képviselő-testület a 2020. évi költségvetésében gondoskodik az utcanévváltozásokhoz kapcsolódó források biztosításáról” elfogadja, szavazzon.

A Képviselő-testület a javaslatot 14 igen szavazattal, 1 nem szavazat ellenében elfogadta.

A lakossági fórumokon több utcával kapcsolatban felmerült, hogy az utcákban és a sarki ingatlanokon nincs elhelyezve utcanév tábla. Kérte az aljegyző asszonyt, hogy a közterület-felügyelők mérjék fel, melyek azok a kritikus területek, ahol nem lehet tájékozódni a városban és készüljön erről előterjesztés.

Kérte a képviselőket, aki egyetért azzal, hogy „A Képviselő-testület kéri, hogy a Szentesi Közös Önkormányzati Hivatal Közterület-felügyelete mérje fel a városban azokat a helyeket, ahol az utcanév táblák hiányoznak vagy nem megfelelő minőségűek. Erről a Képviselő-testület tájékoztatást kér.”, szavazzon.

A Képviselő-testület a javaslatot 15 igen szavazattal elfogadta.

Kérte a képviselőket, aki az így módosított határozatot elfogadja, szavazzon.

A Képviselő-testület a javaslatot 12 igen szavazattal, 3 tartózkodás mellett elfogadta és meghozta az alábbi határozatot:

**5/2020. (I.30.)**

**Tárgy: Közterületek elnevezésének felülvizsgálata – javaslat kialakítása**

**HATÁROZAT**

Szentes Város Önkormányzata Képviselő-testülete megtárgyalta a közterületek felülvizsgálata tárgyú előterjesztést.

1. Az önkényuralmi rendszerhez kapcsolható személyekről elnevezett utcák nevét az alábbiak szerint változtatja meg:

|  |  |
| --- | --- |
| **Változás előtt:** | **Változás után:** |
| Darvas József utca | Darvas utca |
| Erdei Ferenc utca | Erdei utca |

1. A megtévesztő közterület neveket az alábbiak szerint változtatja meg:

|  |  |
| --- | --- |
| **Változás előtt:** | **Változás után:** |
| Bereklapos utca | Bereklapos-széli utca |
| Dózsa köz | Bimbó utca |
| Ifjúsági tér | Szántó Kovács János utca |

1. A Hősök erdejében kialakított új, a Kiss Zsigmond utcától az erdő területén található játszótér bekötő járdáig tartó burkolt járda és kerékpárútnak a **Hősök sétánya** elnevezést adja.
2. A szentesi 8287/9. hrsz.-on nyilvántartott, a régi honvédségi szennyvízátemelő helyén kialakítandó emlékhelynek az **Aradi vértanúk tere** elnevezést adja.
3. A Mentettréti zártkertek közötti dűlőutakat az alábbiak szerint nevezi el:

|  |  |
| --- | --- |
| **Helyrajzi szám:** | **Elnevezés:** |
| Szentes, 18701. hrsz. út | Stég sor |
| Szentes, 18762. hrsz. út | Kárász dűlő |
| Szentes, 18806. hrsz. út és a 18701. hrsz-ú út 18763. hrsz-ú úttal összekötő szakasza | Süllő dűlő |
| Szentes, 18784. hrsz-ú út, 18775/2. hrsz-ú út, 18785. hrsz-ú út | Harcsa dűlő |

1. Szentes Város Önkormányzata Képviselő-testülete a Kurca bal partján a Csongrádi úti hídtól a volt Kertészeti Kutató Állomásig tartó dr. Szalva Péter sétány elnevezést a közterület, Kishát utcáig tartó szakaszáig terjeszti ki.
2. A Képviselő-testület a szentesi 7444. hrsz-ú utat a Kishát utca természetes folytatásaként Kishát utcának nevezi el.

8.) A Képviselő-testület a szentesi 2961. hrsz-ú jelenleg Nagyhegy sor elnevezésű közterület nevét „Erdőszéli sor”-ra módosítja.

9.) A Képviselő-testület a 2020. évi költségvetésében gondoskodik az utcanévváltozásokhoz kapcsolódó források biztosításáról.

1. A közterületek megjelöléséhez szükséges utcanév táblák megrendelésével és kihelyezésével megbízza a Szentesi Városellátó Nonprofit Kft.-t.

Határidős: folyamatos

Felelős: Szentes Városellátó NKft.

1. A Képviselő-testület felkéri a Szentesi Közös Önkormányzati Hivatal Közigazgatási Irodáját, hogy az utcanévváltozásokat a Központi Címregiszterben, a közterületi névjegyzéken, valamint a SZKÖH Műszaki Irodáját, hogy az útnyilvántartásban vezesse át, a házszámok megállapításáról gondoskodjon és tájékoztassa a társhatóságokat, közmű szolgáltatókat a változásokról.

Határidő: folyamatos

Felelős: SZKÖH Közigazgatási Iroda és Műszaki Iroda

12.) A Képviselő-testület kéri, hogy a Szentesi Közös Önkormányzati Hivatal Közterület-felügyelete mérje fel a városban azokat a helyeket, ahol az utcanév táblák hiányoznak vagy nem megfelelő minőségűek. Erről a Képviselő-testület tájékoztatást kér.

A határozatról értesítést kap:

1./ SZKÖH Műszaki Iroda

2./ SZKÖH Közigazgatási Iroda

3./ Szentes Városellátó NKft.

**Dr. Rébeli-Szabó Tamás:**

Elhangzott, hogy felmérés készül az utcanév táblák kapcsán. Kérte, ha a közterület-felügyelők a várost végigjárják, akkor észrevételezzék, melyek azok a kereszteződések, amelyekből nehéz a kihajtás a növényzet, villanyoszlop elhelyezkedése stb. miatt.

**Szabó Zoltán Ferenc:**

A felvetést a Közterület-felügyelet folyamatosan figyeli, de elfogadva összevonják ezzel a feladattal.

**6.) A Szentesi Roma Nemzetiségi Önkormányzat és Szentes Város Önkormányzata közötti közigazgatási szerződés (SZMSZ 3. függelék)**

**Szabó Zoltán Ferenc:**

Az előterjesztéssel kapcsolatban írásban van csatolva a Jogi és Ügyrendi Bizottság véleménye.

**Dr. Sztantics Csaba:**

A nemzetiségek jogairól szóló jogszabály előírja, hogy ott, ahol nemzetiségi önkormányzat alakult, a naptári év január 31-éig meg kell kötni a közigazgatási szerződést. Szentesen 1994 óta működik nemzetiségi önkormányzat, eddig is kötöttek együttműködési megállapodást. A megállapodás a jogszabályi előírásoknak megfelelően készült el, amelyet a Szentesi Roma Nemzetiségi Önkormányzat megtárgyalt és elfogadott.

Felvetődött, hogy a megállapodásban szerepeljen, milyen terjedelmű az ingatlan használata a nemzetiségi önkormányzat számára, valamint kérés, hogy a törvényben rögzített 32 órát szerepeltessék. A nemzetiségi önkormányzat ingatlanhasználati lehetősége ennél sokkal nagyobb terjedelmű. A volt Vásárhelyi úti óvodában alakítottak ki számukra irodát, amelyet bármikor használhatnak. A jogszabályi előírásoknak megfelelően teljes infrastruktúrával kell felszerelni, amely folyamatban van.

**Szabó Zoltán Ferenc:**

Megállapította, hogy az előterjesztéssel kapcsolatban kérdés, vélemény nem hangzott el. Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 15 igen szavazattal elfogadta és meghozta az alábbi határozatot:

**6/2020. (I.30.)**

**Tárgy: A Szentesi Roma Nemzetiségi Önkormányzat és Szentes Város Önkormányzata közötti közigazgatási szerződés (SZMSZ 3. függelék)**

**HATÁROZAT**

Szentes Város Önkormányzata Képviselő-testülete Szentes Város Önkormányzata Szervezeti és Működési Szabályzata 3. függelékeként a Szentesi Roma Nemzetiségi Önkormányzat és Szentes Város Önkormányzata közötti közigazgatási szerződést jóváhagyja a határozat mellékletében foglaltak szerinti tartalommal.

A határozatról értesítést kap:

1./ Szentesi Roma Nemzetiségi Önkormányzat elnöke

2./ Szentes Város Polgármestere

3./ Szentesi Közös Önkormányzati Hivatal Jegyzője

4./ Szentesi Közös Önkormányzati Hivatal Jegyzői Irodája és az általa érintettek

**7.) Közösségi együttélés szabályairól szóló rendelet módosítása**

**Szabó Zoltán Ferenc:**

Az előterjesztéssel kapcsolatban írásban van csatolva a Jogi és Ügyrendi, valamint a Városrendezési,- fejlesztési és Idegenforgalmi Bizottság véleménye.

**Dr. Danyi Katalin:**

Interpellációs válaszok között már szerepelt az autóbuszok közterületen való tárolása, amelyhez kapcsolódik az előterjesztés. A közterület használati rendeletben fel van sorolva, hogy mely gépjárműveket nem lehet 2 óránál tovább közterületen tárolni, viszont a magatartás megszegőivel szemben 2015 óta nincs szabályozva szankció.

A közösségi együttélés szabályairól szóló önkormányzati rendelet tartalmaz szankciót, de a felsorolásból kimaradt az autóbusz, melynek pótlását kéri a rendelet módosításában.

**Dr. Rébeli-Szabó Tamás:**

Problémája az, hogy az előterjesztésben szereplő „megállástól számítva bizonyítottan 2 óránál hosszabb ideig áll a jármű” bizonyítása elég nehézkesnek tűnhet. Ha 2 óra múlva átáll egy másik utcába, akkor újabb 2 órát tud közterületen állni. Erre jobb megfogalmazás kellene. Meg kellene jelölni azokat a helyeket, ahol szabályosan tudnának parkolni az autóbuszok.

**Dr. Sztantics Csaba:**

Érthető a képviselő úr aggálya. Krausz Jánosné képviselő asszony az interpellációs válasz során megnevezett egy területet erre a célra. Próbálják meg.

**Móra József:**

Célszerűbb lenne, ha a munkaerőt igénybe vevő helyi vállalkozásokkal folytatnának egyeztetéseket. A Hungerit Zrt. panírüzeme mellett van egy parkoló, ahova a buszok beállhatnának. Nemcsak a Baross utca környékén lévő parkolást kellene szabályozni. Az uszodába a versenyekre, mérkőzésekre érkező csapatokat szállító buszok sem a Vecseri foki parkolót használják, hanem a régi Úttörőháznál állnak meg. Ezt is kezelni kellene a Városellátó NKft.-nek.

**Krausz Jánosné:**

Nem véletlenül javasolta, hogy a képviselők keressenek megoldást a buszok parkolására. A panírüzem parkolójában az élő állatot beszállító tehergépjárművek várakoznak. A városban vannak olyan területek, amelyeket az autóbuszok parkolására kijelölhetnek. Szigorú büntetést kellene alkalmazni a tilosban parkoló autóbuszok vezetőivel szemben.

**Pásztor Antal:**

A képviselők feladata, hogy a város rendezett legyen. A Városfejlesztési Bizottság ülésén felmerült, hogy először figyelmeztetéssel kezdenék, majd utána kerülne sor büntetésre.

**Szabó Zoltán Ferenc:**

Tájékoztatásul elmondta, hogy a Hungerit Zrt. és a város kapcsolata nagyon jó, folyamatos tárgyalásokat folytatnak egymással.

A Hungerit Zrt. elképzelése, hogy az élő állatot szállító tehergépjárművek a gyár területét a Hajdzsy J. út felől fogják megközelíteni. Így szabadulhatnak fel parkolók.

Felhívta a figyelmet, hogy rendelet módosításhoz minősített többség szükséges.

Kérte a képviselőket, aki a rendelet módosítását támogatja, szavazzon.

A Képviselő-testület a javaslatot 12 igen szavazattal, 3 tartózkodás mellett elfogadta és megalkotta alábbi rendeletét:

**Szentes Város Önkormányzata Képviselő-testületének**

**1/2020. (II.14.) önkormányzati rendelete**

**a közösségi együttélés alapvető szabályairól és ezek megszegésének**

**jogkövetkezményeiről szóló 2/2015. (II.03.) önkormányzati rendeletének**

**módosításáról**

(A rendelet teljes szövegét a 2. számú melléklet tartalmazza.)

**8.) Szentesi Élet Kft. 2020. évi üzleti terve**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi, a Városrendezési,- fejlesztési és Idegenforgalmi, valamint a Művelődési, Oktatási és Kulturális Bizottság véleménye.

**Halupa B. Eszter ügyvezető:**

A közelmúltban felmerült annak a lehetősége, hogy a Szentesi Élet c. hetilap legyen ingyenes és jusson el minden háztartásba. Ez alapján kombinált megjelenést tervezett a Kft. 2020. évre. Havi két alkalommal az újság A3-as méretben 8 oldalon jelenne meg 12 ezer háztartáshoz ingyenesen eljutva. Minden hónap utolsó csütörtökén pedig fizetős prémium lapot terveztek bővített 28 oldalszámmal.

A támogatási összeget a nyomdaköltség emelte meg. Az előfizetői bázist szeretnék megtartani, ezért szükséges a prémium lapszám megjelentetése. A reklámbevételekkel kapcsolatban elmondta, hogy az előző üzleti tervben 6 mFt-ot vállalt a Kft., amely a 2020. évben 9 mFt-ra emelkedne.

Három nyomdától kért be árajánlatot, a legkedvezőbb ajánlattal számoltak.

Az előző évi önkormányzati támogatásból az önkormányzatnak 260,- Ft-jába került egy lap, a jelenleg igényelt támogatással 59,- Ft-ba kerülne.

A Bizottsági üléseken megkérdezte a képviselőket, hogy milyen lapot szeretnének. Többek között felmerült az is, hogy legyen online, legyen csak ingyenes, maradjon fizetős. Szeretett volna iránymutatást kapni, hogy az üzleti tervet el tudja készíteni költségvetéssel alátámasztva.

Egyeztetést folytatott polgármester és alpolgármester úrral. Felelős ügyvezetőként 17.512 eFt-ból tudja megvalósítani a 2020. évi üzleti tervet.

**Szabó Zoltán Ferenc:**

A Pénzügyi és Tulajdonosi Bizottság javaslata, hogy az önkormányzati támogatás mértéke a 2019. évi szinten maradjon.

Kérte a képviselőket, aki a határozati javaslatot támogatja, szavazzon.

A Képviselő-testület az üzleti tervet 1 igen szavazattal, 9 nem ellenében, 5 tartózkodás mellett nem fogadta el.

**7/2020. (I.30.)**

**Tárgy: Szentesi Élet Kft. 2020. évi üzleti terve**

**HATÁROZAT**

Szentes Város Önkormányzata Képviselő-testülete, mint tulajdonos a Szentesi Élet Kft. 2020. évről szóló Üzleti tervét nem fogadta el.

A határozatról értesítést kap:

1./ Szentes Város Polgármestere

2./ Szentesi Élet Kft. ügyvezetője

3./ Szentesi Közös Önkormányzati Hivatal Számviteli és Tervezési Irodája

**9.) 70 éven felüliek rekreációs támogatása**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi, a Városrendezési,- fejlesztési és Idegenforgalmi, valamint az Ifjúsági és Sportbizottság véleménye.

**Móra József:**

Korábban megszüntetésre került a 65 éven felüliek ingyenes uszodahasználata. Véleménye szerint szükség van arra, hogy az idősebb polgárok valamilyen kedvezményben részesüljenek. A Városfejlesztési Bizottság javasolta, hogy azok részesüljenek a kedvezményben, akiknek a nyugdíja nem éri el a havi 150.000,- Ft-ot.

**Szabó Zoltán Ferenc:**

Az előterjesztésben szerepel az a kikötés, hogy „… az Üdülőközpont szolgáltatásait igénybe veszi, legalább heti két alkalommal…”. Kérte, hogy e kikötés nélkül tárgyalják az előterjesztést.

**Kiss Csaba István:**

Magasnak tartja a 150.000,- Ft-os jövedelemhatárt. A Pénzügyi Bizottság által megfogalmazott nyugdíjminimum háromszorosa alatti összeggel ért egyet.

**Dr. Rébeli-Szabó Tamás:**

Egyetért azzal, hogy az idősebb korosztályt is támogatni kell. Az összeget visszaosztva 28 fő támogatásáról van szó éves szinten. Véleménye szerint ez a létszám kevés.

Egyik képviselőtársa lakossági véleményeket gyűjt a kinti 50 m-es medence fűthetőségével kapcsolatban. Minden előterjesztésnél kikérik a lakosság véleményét? Ha brűgölésről van szó, javasolta annak megfontolását, adjanak támogatást a melegfürdőnek, hogy az idősebb személyek ott vegyék igénybe ezt a szolgáltatást.

**Szabó Zoltán Ferenc:**

A heti két alkalmas belépéssel nem ért egyet. A 70 éven felülieknél előfordulhat, hogy kórházban tartózkodnak vagy egészségügyi problémával küzdenek, és nem tudják a heti két alkalmat teljesíteni.

Akik rendszeresen lejárnak az Üdülőközpontba, tudják, hogy kb. 15-20 fő 70 éven felüli támogatásáról van szó. A 65 éven felüliek ingyenes támogatásának megvonása után látható, hogy alig tartózkodnak idősek brűgölés, úszás, pihenés céljából az uszodában. Ezen szeretnének változtatni.

**Móra József:**

A nyugdíjminimum összegének háromszorosát alacsonynak tartotta. Szimpatikus javaslat a melegfürdőbe járó idősek támogatása, de nem önkormányzati működtetésű az intézmény.

A hajnali úszók között vannak olyanok, akik a melegvízben töltenek egy kis időt regenerálódás céljából.

Egyetértett abban, hogy a későbbiekben az összeget megemeljék. Az uszodában a pénztár 8.00-20.00 között tart nyitva. De vannak olyan vendégek, akik előtte és utána úsznak, ezért nincs lehetőségük a belépőjeggyel való belépésre, ezért javasolták a bérletes megoldást.

**Kovács János:**

Értékrendjében minden 70 év feletti lakos egyenértékű, ezért javasolta, hogy minden 70 év feletti lakosnak alanyi jogon járjon a támogatás a személyi igazolványa felmutatása mellett.

**Krausz Jánosné:**

Elhangzott a polgármester úrtól, hogy nem tartja kötelező érvényűnek a heti két alkalommal való belépést. Vannak a városban olyanok, akik az alacsony nyugdíjuk miatt nem jártak le az uszodába, de ha megkapnák a támogatást, akkor látogatnák az uszodát. Véleménye szerint lesznek olyanok, akik eddig nem vették igénybe a szolgáltatást, de a támogatás mellett igénybe vennék.

**Szabó Zoltán Ferenc:**

Nem több oldalas dokumentum benyújtásával szeretnék az időseket pályáztatni és korlátozni sem szeretnék őket. A rekreációs támogatást szeretnék bevezetni és szükség szerint felülvizsgálni.

**Móra József:**

Szerencsés volna, ha a 3.500 fő 70 éven felüli ingyen látogathatná az uszodát. Ez miért nem jutott a képviselő úr eszébe akkor, amikor a 65 éven felüliek ingyenes belépését megszüntették? Álságosnak tartotta a hozzászólást. Az előterjesztés támogatását kérte.

**Kiss Csaba István:**

A korábban elhangzott módosító indítványával nem kíván élni.

**Antal Balázs Tibor:**

Az előterjesztéssel egyetértett. Nehezményezte, hogy a módosító javaslatokat nem egyeztették le. Több módosítás érkezett a határozati javaslattal kapcsolatban. A témához mindenki pozitívan áll hozzá. A kérdés csak az, hogy kik kapjanak kedvezményt, milyen jövedelemhatár legyen meghatározva.

Véleménye szerint az előterjesztést át kellene dolgozni, meg kellene nézni, hogy hány embert érinthet, hány embernek tudnak kedvezményt biztosítani.

**Szabó Zoltán Ferenc:**

A Városfejlesztési Bizottság véleménye lehet a határozati javaslat kiegészítése.

**Dr. Rébeli-Szabó Tamás:**

Az előterjesztésben pályázatról, elbírálásról, ellenőrzésről van szó, amely a határozati javaslatban nem szerepel. Felhívta a figyelmet, hogy ez alapján biankós felhatalmazást adnak, amelynek sem az elejét, sem a végét nem lehet látni. Mindenféleképpen át kell gondolni.

**Dr. Kerekes Valéria, a Szentesi Sport- és Üdülőközpont gazdasági vezetője:**

A pályázat szót átvitt értelemben használják. Nem pályázati űrlap kitöltéséről van szó.

Az illető jelzi az igényét és a Képviselő-testület döntése alapján szükséges okmányokat benyújtja. Megegyezés kellene abban, hogy a jövedelem bizonyítása miként történjen, pl. a 2019. évi egyhavi jövedelem alapján, amelyet nyugdíjszelvénnyel kell igazolni. Kérdezte, ne vegyék figyelembe az előterjesztésben szereplő „aki eddig is használta az Üdülőközpont szolgáltatásait” szövegrészt? Jól értelmezi?

**Szabó Zoltán Ferenc:**

Igen, ez alapján fognak szavazni is.

**Krausz Jánosné:**

Azt kérte, hogy ne kerüljön bele az a kitétel, hogy „aki eddig is használta az Üdülőközpont szolgáltatásait”, mert akkor ugyanúgy kiszorítják azokat, akik azért nem jártak, mert nem tudtak.

Véleménye szerint a bírálat alapját a nyugdíjszelvény, lakcímkártya és személyi igazolvány képezheti.

**Szabó Zoltán Ferenc:**

Kérte a képviselőket, aki egyetért azzal, hogy a határozati javaslat 1.) pontjában a kipontozott rész helyére „1.000.000,- Ft” kerüljön, valamint a 2.) pont a következő legyen: „A pályázati feltételek között legyen meghatározva, a rekreációs támogatást a 150.000,- Ft alatti jövedelemmel rendelkező szentesi lakosú 70 éven felüliek kaphatják meg. A támogatáshoz a 2019. évi egy havi jövedelmet kell alapul venni.”, szavazzon.

A Képviselő-testület a javaslatot 14 igen szavazattal, 1 tartózkodás mellett elfogadta és meghozta az alábbi határozatot:

**8/2020. (I.30.)**

**Tárgy: 70 éven felüliek rekreációs támogatása**

**HATÁROZAT**

Szentes Város Önkormányzata Képviselő-testülete megtárgyalta a 70. éven felüliek rekreációs támogatására vonatkozó előterjesztést.

1.) A pályázat céljára: 1.000.000,- Ft forrást biztosít.

Felhatalmazza a Szentesi Sport- és Üdülőközpont NKft.-t a pályázat bonyolítására, a támogatási szerződés aláírására.

2.) A pályázati feltételek között legyen meghatározva, a rekreációs támogatást a 150.000,- Ft alatti jövedelemmel rendelkező szentesi lakosú 70 éven felüliek kaphatják meg. A támogatáshoz a 2019. évi egy havi jövedelmet kell alapul venni.

A határozatról értesítést kap:

1./ Szentes Város Polgármestere

2./ Szentesi Sport- és Üdülőközpont NKft.

3./ Szentesi Közös Önkormányzati Hivatal Számviteli és Tervezési Irodája

**10.) Hungerit Zrt. – településrendezési eszközök módosítása, kiemelt fejlesztési terület**

**Szabó Zoltán Ferenc:**

Az előterjesztéssel kapcsolatban írásban van csatolva a Városrendezési,- fejlesztési és Idegenforgalmi Bizottság véleménye.

**Wittek Krisztina:**

A Hungerit Zrt.-nek egy újabb nagy volumenű fejlesztésére kerülne sor, a vasúttól keletre eső részen, amelyhez Szentes Város Önkormányzatával ingatlanvásárlásra szerződést kötött. A rendezési terv módosítása szükséges ehhez, mert szennyvízvezetéket kell áthelyezni, illetve közterület kerül a projektterületbe. Ahhoz, hogy ez tárgyalásos eljárással történjen, szükséges a Képviselő-testületnek megerősíteni a szándékot, illetve kiemelt fejlesztési területté kell nyilvánítania a területet.

**Szabó Zoltán Ferenc:**

Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 15 igen szavazattal elfogadta és meghozta az alábbi határozatot:

**9/2020. (I.30.)**

**Tárgy: Hungerit Zrt. – településrendezési eszközök módosítása, kiemelt fejlesztési terület**

**HATÁROZAT**

Szentes Város Önkormányzata Képviselő-testülete megtárgyalta a Hungerit Zrt. – településrendezési eszközök módosításáról, valamint a beruházási terület kiemelt fejlesztési területté nyilvánításáról szóló előterjesztést.

1. Szentes Város Önkormányzata Képviselő-testülete a Hungerit Baromfifeldolgozó és Élelmiszeripari Zrt. (6600 Szentes, Attila út 3.) által új modern technológiával felszerelt új helyszínen megvalósítani tervezett csirkefeldolgozó üzem létrehozását támogatja.
2. A Hungerit Zrt. csirkefeldolgozó üzem létrehozása érdekében Szentes Város önkormányzata Képviselő-testülete támogatja a településrendezési eszközök módosítását a 4130/5, 4132/1, 4132/2, 4134, 4135, 4136, 4137, 4138, 4139/1, 4139/3, 4139/4, 4139/6, 4139/7, 4140, 4141, 4142/1, 4142/2, 01088. hrsz-ú belterületi ingatlanok területére vonatkozóan.
3. A biológiai aktivitás fenntartása érdekében az esetlegesen szükséges zöldfelület a projektterületen biztosítandó.
4. Szentes Város Önkormányzata Képviselő-testülete kiemelt fejlesztési területté nyilvánítja a Szentes 4130/5, 4132/1, 4132/2, 4134, 4135, 4136, 4137, 4138, 4139/1, 4139/3, 4139/4, 4139/6, 4139/7, 4140, 4141, 4142/1, 4142/2, 01088. hrsz.-ú ingatlanok területét, ami a Hungerit Zrt. tervezett új csirkefeldolgozó üzem építése kapcsán indokolt.
5. Szentes Város Önkormányzata Képviselő-testülete felkéri a polgármestert, hogy készíttesse el a szükséges dokumentációt és folytassa le a rendezési eszközök módosításának tárgyalásos eljárását az integrált településfejlesztési stratégiáról és a településrendezési eszközökről, valamint az egyes településrendezési sajátos jogintézményekről szóló 314/2012. (XI.8.) Korm. rendeletben foglaltak szerint.

Határidő: folyamatos

Felelős: Polgármester, főépítész

A határozatról értesítést kap:

1./ Szentes Város Polgármestere

2./ Szentes Város Főépítésze

3./ Szentesi Közös Önkormányzati Hivatal Műszaki Irodája

4./ Szentesi Közös Önkormányzati Hivatal ipari park referense

5./ Hungerit Zrt. – 6600 Szentes, Attila út 3.

**11.) Településrendezési eszközök módosítása 2019-2 egyeztetés lezárása**

**Szabó Zoltán Ferenc:**

Az előterjesztéssel kapcsolatban írásban van csatolva a Városrendezési,- fejlesztési és Idegenforgalmi Bizottság véleménye.

**Wittek Krisztina:**

Egy tulajdonos a Tiszához közel, jelenleg erdőbe sorolt területet kíván mezőgazdasági területbe sorolni, mert ott állattartást szeretne folytatni. Az államigazgatási és partnerségi egyeztetés megtörtént. Az állami főépítész kért egy számítást. Az Országos Erdőállomány Adattárában nyilvántartott területeket a település településrendezési eszközében legalább 95%-ban erdőterület területfelhasználási egységbe kell sorolni. Ezzel a dokumentáció kiegészült. Véleménye szerint a partnerségi egyeztetést le lehet zárni.

**Szabó Zoltán Ferenc:**

Megállapította, hogy az előterjesztéssel kapcsolatban kérdés, vélemény nem merült fel. Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 15 igen szavazattal elfogadta és meghozta az alábbi határozatot:

**10/2020. (I.30.)**

**Tárgy: Településrendezési eszközök módosítása 2019-2 egyeztetés lezárása**

**HATÁROZAT**

Szentes Város Önkormányzata Képviselő-testülete megtárgyalta a város helyi építési szabályzatára és szabályozási tervére vonatkozó módosításról szóló dokumentumot, a partnerségi egyeztetés lezárásáról készített előterjesztést.

1. A külterület Alsórét 098/7, 098/9, 037/100, 037/101. hrsz.-ú földrészletek területfelhasználási egységének és övezetének módosítására vonatkozó településrendezési eszközök módosítását támogatja.
2. A környezetvédelemért felelős szervek nyilatkozatai alapján a módosításoknak nincs várható jelentős környezetvédelmi hatása, ezért nem szükséges környezeti vizsgálat és értékelés kidolgozása.
3. A partnerségi egyeztetés megtörtént. Észrevétel nem érkezett.
4. Szentes Város Önkormányzata Képviselő-testülete felkéri a polgármestert, hogy kérje meg a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 40.§ szerint a záró szakmai véleményt.

Határidő: folyamatos

Felelős: polgármester, főépítész

A határozatról értesítést kap:

1./ Szentes Város Polgármestere

2./ Szentes Város Főépítésze

3./ Szentesi Közös Önkormányzati Hivatal Műszaki Irodája

4./ Szentesi Közös Önkormányzati Hivatal Közigazgatási Irodája

**12.) Településrendezési eszközök módosítása 2019-3 egyeztetés lezárása**

**Szabó Zoltán Ferenc:**

Az előterjesztéssel kapcsolatban írásban van csatolva a Városrendezési,- fejlesztési és Idegenforgalmi Bizottság véleménye.

**Wittek Krisztina:**

A módosítás több részből tevődik össze. Részletesen ismertette a határozati javaslat pontjait. Az úszótelkes kialakítással kapcsolatban pontosításra volt szükség. A Somogyi Béla utca egyik oldalán a beépítettség 30%-os, a másik oldalon 40%-os, egységes 40%-os beépítettséget kért egy tulajdonos. Az állami főépítész nem javasolta a beépítettség módosítását, ezért a Képviselő-testületnek a változatok közül döntenie kell. A Leiningen K. utcában egy ingatlan homlokvonalának kiigazításról van szó. A Sárgaparton egy tulajdonos a 3%-os beépítést kihasználta, de szeretne egy almapréselőt építeni. A jelenlegi országos szabályozás szerint ezt nem lehet megtenni. Ez alól az állami főépítész adhat felmentést, amelyet nem tartott megalapozottnak, ezért nem járult hozzá. A Honvédelmi Minisztérium sem támogatja az intenzívebb beépítést, mert az ingatlan honvédelmi terület védőtávolságán belül van. Az állattartás építményeire vonatkozóan korábban a Képviselő-testület a szigorúbb rendelkezést választotta.

A partnerségi egyeztetés lezárásáról van szó, amely után lehet megkérni az állami főépítész záróvéleményét.

**Füsti-Molnár István:**

A Sárgaparti ingatlantulajdonostól, aki mezőgazdasági kisüzem fejlesztését szeretné végrehajtani, érkezett-e dokumentáció, hogy pontosan mit szeretne? Nyújtott-e be terveket? Véleménye szerint saját és családja céljára szeretné a megtermelt gyümölcsöt hasznosítani.

Túlzásnak tartotta a mezőgazdasági kisüzem elnevezést.

**Wittek Krisztina:**

Az ingatlantulajdonos kérvényt nyújtott be, tervet nem kaptak. Az országos előírás szerinti 3%-ba nem fér bele a kisüzem létrehozása. A Képviselő-testület nem hozhat olyan rendeletet, amely országos rendelettel ellentmondásos. A Képviselő-testület csak szigorúbb rendelkezést hozhat, megengedőbbet nem.

**Antal Balázs Tibor:**

A Sárgaparti ingatlantulajdonos a Városfejlesztési Bizottságot az előző ciklusban megkereste. A kérelmező a gyümölcsösében megtermelt gyümölcsöt szeretné hasznosítani. Véleménye szerint nem kellene gátolni. Korábban voltak olyan ötletek, hogy a kérelmező vásárolja fel a mellette lévő telkeket, hogy a beépíthetőségi %-ot tudja növelni. Nem akar beruházni, csak egy kisüzemet szeretne építeni. Úgy érzi, hogy ez a kezdeményezés „el fog vérezni”.

Kérte a főépítész asszonyt, keressen megoldást, hogy megépülhessen ez a kisüzem. A kedélyek is megnyugodnának.

**Szabó Zoltán Ferenc:**

Megkérdezte a képviselőtől, hogy van-e valamilyen javaslata?

**Antal Balázs Tibor:**

Birtoktestek létrehozásával a kisüzemet fel lehetne építeni. Több éves kérelem, nem hiszi, hogy nem tudnak valamilyen megoldást találni erre a problémára. Az országos főépítész adhatna olyan véleményt a városi főépítésznek, hogy milyen körülményeket kellene biztosítani a megvalósításhoz.

Elment az ülésről: **Szűcs György** képviselő

A Képviselő-testület létszáma: **14 fő**

**Wittek Krisztina:**

A probléma megoldása érdekében kértek felmentést az állami főépítésztől. Megoldásként a Képviselő-testület átsoroltathatja az ingatlant gazdasági területbe, de ez fejlesztéseket vonna maga után. Ha a 4 m széles utcákat gazdasági területbe sorolják akkor joggal kérhetik, hogy az infrastruktúra fejlesztés ennek megfelelően kerüljön megépítésre. A biológiai aktivitási érték végett máshol kell erdőt vagy mezőgazdasági területet kijelölni. A Honvédelmi Minisztérium levelét olvasva nem tartja valószínűnek, hogy ők ehhez hozzájárulnának.

Megoldás lehet még, ha a település egész területére egy új rendezési terv készülne. Ha a Honvédség hozzájárul, akkor lehet magasabb beépítési %-ot megállapítani.

**Móra József:**

Elhangzott, hogy ez több éve húzódó probléma. Nem biztos, hogy egy állampolgár miatt vitatkozni kellene. Ha a rendelkezések nem teszik lehetővé, akkor a képviselők mit tudnak csinálni?

Ha már több éves probléma, akkor képviselőtársa már megkereshette volna a megoldásokat és nem az új képviselő-testületen kell számon kérni a megoldást. Tudomásul kell venni, hogy a törvények nem teszik lehetővé.

Ha a Képviselő-testület megtalálná a kisüzem létrehozására a megoldást, akkor jönne az, hogy a NÉBIH engedélyt ad-e a termék feldolgozására és forgalmazására. A Képviselő-testületnek kellene-e ahhoz az egy ingatlanhoz ivóvíz vezetéket kiépíteni? Kérdés, hogy a tevékenység következtében keletkező melléktermékeket miként kell elhelyezni? A 800 m2-es telken ezeknek a feltételeit nem lehet megteremteni.

Véleménye szerint először a NÉBIH-nek kellene engedélyt kiadni.

Nem tudták véghezvinni azt sem, hogy a tanyák beépíthetősége a 3%-ról elmozduljon. A beépíthetőség feltétele az ivóvíz és szennyvízgyűjtés.

Úgy gondolta, hogy egyetlen megoldás az OTÉK módosítása lenne.

**Szabó Zoltán Ferenc:**

A Városfejlesztési Bizottság a határozati javaslat 1/c.) pontjának „C” változatát, az 1/g.) pontjának az „A” változatát javasolta elfogadásra.

Kérte a képviselőket, aki a határozati javaslat 1/c.) pontjának „C” változatát javasolja elfogadásra, szavazzon.

A Képviselő-testület a javaslatot 14 igen szavazattal elfogadta.

Kérte a képviselőket, aki a határozati javaslat 1/g.) pontjának az „A” változatát javasolja elfogadásra, szavazzon.

A Képviselő-testület a javaslatot 14 igen szavazattal elfogadta.

Kérte a képviselőket, aki az így módosított határozati javaslatot elfogadja, szavazzon.

A Képviselő-testület a javaslatot 13 igen szavazattal, 1 tartózkodás mellett elfogadta és meghozta az alábbi határozatot:

**11/2020. (I.30.)**

**Tárgy: Településrendezési eszközök módosítása 2019-3 egyeztetés lezárás**

**HATÁROZAT**

Szentes Város Önkormányzata Képviselő-testülete megtárgyalta a város helyi építési szabályzatára és szabályozási tervére vonatkozó módosításról szóló dokumentumot, a partnerségi egyeztetés lezárásáról készített előterjesztést.

1. A településrendezési eszközök módosítását támogatja:
2. a Nagyhegy, Gilicze Antal u. 15. melletti tervezett utca kiszabályozásának módosítása a tervezet szerint;
3. Lakótelepeknél a meglévő ún. úszótelkes kialakítás esetében a szabályozás pontosítása, módosítása a tervezet szerint;
4. Somogyi Béla utca keleti oldalán a Villogó utca és Béke utca közötti szakaszon a szabályozási előírások a beépítettség a tervezési terület középső részén ne változzon, az északi és déli részen 30%-ról 40%-ra módosuljon.
5. Somogyi Béla utcából nyíló 4965/6. hrsz-ú köz északi oldalán az építménymagasság módosítása a tervezet szerint;
6. Leiningen Károly u. 1. sz. alatti telek utcai homlokvonalának kiigazítását lehetővé tevő szabályozás a tervezet szerint;
7. A Sárgaparton az 19801/2-30 földrészletek szabályozása nem módosul, mivel az állami főépítész az OTÉK-nál megengedőbb szabályozáshoz nem járult hozzá, valamint a Honvédelmi Minisztérium Hatósági Főosztálya nem támogatja.
8. Helyi építési szabályzat kiegészítése az állattartás építményeire vonatkozó rendelkezések a mellékletben szereplő pontosított rendelkezések legyenek.
9. A módosításoknak nincs várható jelentős környezetvédelmi hatása, ezért nem szükséges környezeti vizsgálat és értékelés kidolgozása.
10. A partnerségi egyeztetés megtörtént. Észrevétel nem érkezett.
11. Szentes Város Önkormányzata Képviselő-testülete felkéri a polgármestert, hogy kérje meg a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 40.§-a szerint a záró szakvéleményt.

Határidő: folyamatos

Felelős: polgármester, főépítész

A határozatról értesítést kap:

1./ Szentes Város Polgármestere

2./ Szentes Város Főépítésze

3./ Szentesi Közös Önkormányzati Hivatal Műszaki Irodája

4./ Szentesi Közös Önkormányzati Hivatal Közigazgatási Irodája

5./ CSMKH Szentesi Járási Hivatala Élelmiszerlánc-biztonsági és Állategészségügyi Osztály – 6600 Szentes, Vásárhelyi út 12.

**13.) Kérelem a Szentes, Kossuth u. 8. sz. alatti ingatlan egy részének (829/1/A/2. hrsz.) önkormányzati tulajdonba vétele**

**Szabó Zoltán Ferenc:**

Az előterjesztéssel kapcsolatban írásban van csatolva a Városrendezési,- fejlesztési és Idegenforgalmi Bizottság véleménye.

**Dr. Nagy György:**

Az előterjesztés elkészültét követően derült ki, a tulajdoni lapon nincs feltüntetve, hogy az épület helyi védettség alatt áll. A helyi védettség feltüntetésére vonatkozó eljárás most van folyamatban.

A Városfejlesztési Bizottság a határozati javaslat 4.) pontjának pontosításával és egy 7.) pont kiegészítésével javasolja elfogadásra.

A Magyar Köztársaság Kormánya a február 28-ig beérkezett kérelmeket első körben bírálja el. A pályázat benyújtásának feltétele a Képviselő-testület határozata, valamint ingatlan értékbecslés készítése.

Kiment a teremből: **Kiss Csaba István** képviselő

A Képviselő-testület létszáma: **13 fő**

**Antal Balázs Tibor:**

Megkérdezte, miért a korlátozott vagyoni körbe helyezik át az ingatlant?

**Dr. Nagy György:**

Az ingatlan azért lesz korlátozottan forgalomképes, mert az állam azzal a feltétellel adja, hogy az elfogadott célt az önkormányzat 15 éven keresztül köteles megvalósítani. Az ingatlanra elidegenítési és terhelési tilalom kerül, az ingatlant nem lehet eladni és elcserélni.

**Antal Balázs Tibor:**

A törzsvagyoni körbe is beletehették volna az ingatlant?

**Dr. Nagy György:**

A javaslat szerint a korlátozottan forgalomképes törzsvagyoni körbe sorolják az ingatlant.

**Dr. Rébeli-Szabó Tamás:**

Magas belmagasággal rendelkező ingatlanról van szó. Az előterjesztésben civil szervezetek is megemlítésre kerültek. Ingatlan átadás esetén a rezsidíjat ki fogja fizetni? A kisebb civil szervezetek tudják-e majd az épület rezsiköltségét viselni? Az épületbe lépcsőn lehet feljutni, illetve a környéken kevés a parkolási lehetőség. Ha az épületbe egészségügyi alapellátáshoz kapcsolódó civil szervezeteket kívánnak elhelyezni, akkor kellő megfontolást kell tanúsítani.

**Szabó Zoltán Ferenc:**

Az MNV Zrt. képviseletét ellátó szakemberrel megtekintették az épületet. Néhány kisebb beázástól eltekintve teljesen fel van újítva az épület, új nyílászárókkal rendelkezik, új padlózat van, ki van festve, újratelepített fűtésrendszer működik az épületben.

Arra törekszenek, hogy önkormányzati vagyont is próbáljanak gyarapítani.

Szentesen vannak felújításra szoruló ingatlanok, pl. Kiss B. u. 3. sz. alatti önkormányzati tulajdonú épület, ahol civil szervezetek vannak elhelyezve, rezsiköltséget fizetve. Ha a Kossuth u. 8. sz. alatti épületet megkapnák, akkor a Kiss B. utcai épületből a civil szervezeteket ide át lehetne helyezni, esetleg egészségügyi oktatás céljára tudnának még helyiséget kiadni.

A Nagytemplomi Református Egyházközség jelezte szándékát arra vonatkozóan, hogy szeretnék bővíteni az idősek otthonát, amelyet a Kiss B. u. 3. sz. alatti épület megszerzésével tudnának megvalósítani.

**Móra József:**

Támogatja az előterjesztést. Az épületet egy pályázaton nyert támogatásból újítottak fel. A korábbi Képviselő-testületben olyan véleményeket fogalmaztak meg, hogy vizsgálatot kell indítani a felújítással kapcsolatban.

Véleménye szerint az épületet jól lehet hasznosítani. Kérte, hogy a határozati javaslatot támogassák. Később kerül sor a hasznosításra vonatkozó döntésre, illetve arra, hogy az akadálymentesség érdekében milyen beruházásokra van szükség. Emlékezete szerint az épület 2 éve üresen áll, ami állagromlással járhat.

**Szabó Zoltán Ferenc:**

A Zrt. képviselője jön még Szentesre, mert szeretnék megnézni a régi Vízmű, valamint a volt Helyőrségi Klub épületét. A helyszíni szemlét megszervezik, ha igény van rá.

Kérte a képviselőket, aki a határozati javaslatot a Városfejlesztési Bizottság véleményével elfogadja, szavazzon.

A Képviselő-testület a javaslatot 14 igen szavazattal elfogadta és meghoz az alábbi határozatot:

**12/2020. (I.30.)**

**Tárgy: Kérelem a Szentes, Kossuth u. 8. szám alatti ingatlan egy részének (829/1/A/2 hrsz.) önkormányzati tulajdonba vétele céljából**

**HATÁROZAT**

Szentes Város Önkormányzata Képviselő-testülete megtárgyalta a Szentes, Kossuth u. 8. szám alatti ingatlan egy részének (829/1/A/2 hrsz.) önkormányzati tulajdonba vétele céljából tárgyú előterjesztést.

1. Szentes Város Önkormányzata Képviselő-testülete a nemzeti vagyonról szóló 211. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt.-nél kezdeményezi és kérelmezi a Magyar Állam tulajdonában és az MNV Zrt. vagyonkezelésében lévő Szentes belterület 829/1/A/2 hrsz.-ú iroda megnevezésű 612 m2 területű ingatlan 1/1 tulajdoni hányadának önkormányzati tulajdonba adását.
2. Az ingatlant az Önkormányzat a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja alapján egészségügyi alapellátás, az egészséges életmód segítését célzó szolgáltatások biztosítása érdekében kívánja tulajdonba venni és erre a célra kívánja felhasználni. A korszerű egészségügyi ismeretek oktatása keretében a Pannonhalmi Bencés Főapátsággal együttműködve az önkormányzat olyan korszerű egészségügyi ismeretek oktatását kívánja biztosítani, melyben a betegek gyógyulása érdekében az egészségügyi protokollon túlmenően a hit erejét is hasznosítják. A tulajdonba adás célja továbbá a 2011. évi CLXXXIX. törvény 13. § (1) bekezdés 15. pontja alapján a sport és ifjúságvédelem területén a helyi közösségek szervezése.
3. Szentes Város Önkormányzata Képviselő-testülete vállalja, hogy megtéríti a tulajdonba adással kapcsolatos felmerülő költségeket.
4. Szentes Város Önkormányzata tudomással bír arról, hogy az igényelt ingatlan helyi védettség alatt áll és az ingatlan önkormányzati tulajdonba kerülése esetén vállalja az ehhez kapcsolódó kötelezettségek megtartását és teljesítését.
5. A Képviselő-testület felhatalmazza a polgármestert, hogy a Szentes belterület 829/1/A/2 hrsz.-ú ingatlant ingyenes önkormányzati tulajdonba adásával kapcsolatos eljárásban az MNV Zrt. felé teljes jogkörben eljárjon és a szükséges jognyilatkozatokat megtegye.
6. A Képviselő-testület felhatalmazza a polgármestert, hogy a Szentes, belterület 829/1/A/2 hrsz.-ú ingatlant ingyenes önkormányzati tulajdonba adásával kapcsolatos megállapodást aláírja.

Határidő: 2020. április 30.

Felelős: Polgármester

7.) Szentes Város Önkormányzata Képviselő-testülete az önkormányzat tulajdonába kerülő Szentes belterület 829/1/A/2. hrsz-ú ingatlant az önkormányzat törzsvagyoni körébe sorolja, melynek forgalomképessége törvény alapján korlátozottan forgalomképes.

A határozatról értesítést kap:

1./ Szentes Város Polgármestere

2./ MNV Zrt. Budapest, Pozsonyi út 56. 1133

3./ Szentesi Közös Önkormányzati Hivatal Műszaki Irodája

4./ Szentesi Közös Önkormányzati Hivatal Számviteli és Tervezési Irodája

**14.) A Szentes, Kiss B. utcai református imaház felújításának támogatása (15)**

**Szabó Zoltán Ferenc:**

Az előterjesztéssel kapcsolatban írásban van csatolva a Városrendezési,- fejlesztési és Idegenforgalmi Bizottság véleménye.

Fehér Csaba, a Szentes Nagytemplomi Református Egyházközség lelkipásztora kérelemmel fordult a Képviselő-testülethez. Az Egyházközség pályázatot nyújtott be a HACS „közösségi infrastruktúra fejlesztés” megnevezésű pályázati felhívásra. A támogatási kérelemhez csatolni kell az önkormányzat hozzájáruló nyilatkozatát.

**Pásztor Antal:**

Módosításként javasolta, hogy sikeres pályázat esetén a felújításról legyen tájékoztatva a főépítész asszony.

**Móra József:**

Erre azért van szükség, mert az épület a város emblematikus épülete és az utcakép meghatározásában jelentős szerepe van. A város szecessziós örökségét őrizve továbbra is a város hírnevét biztosítaná, ha felújítása a megfelelő módon történne.

**Kiss Csaba István:**

Tájékoztatásul elmondta, hogy a 20 mFt-os pályázati összeg a belsőépítészeti dolgokat foglalja magába, pl. bútorzat, asztalos és faipari munkálatokról van szó. Külső homlokzatot, műemlékvédelemmel kapcsolatos felújítást, városrendezési tervet nem érint.

**Pásztor Antal:**

Megköszönte a tájékoztatást, módosító javaslatát visszavonta.

**Szabó Zoltán Ferenc:**

Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 14 igen szavazattal elfogadta és meghozta az alábbi határozatot:

**13/2020. (I.30.)**

**Tárgy: Szentes, Kiss B. utcai református imaház felújításának támogatása**

**HATÁROZAT**

Szentes Város Önkormányzata Képviselő-testülete megtárgyalta a „Szentes, Kiss B. utcai református imaház felújításának támogatása” tárgyú előterjesztést.

A Képviselő-testület a Szentes Nagytemplomi Református Egyházközség kérelmére hozzájárulását adja a HACS, TOP-7.1.1-16-H-025-2 kódszámú, „Közösségi infrastruktúra fejlesztés” megnevezésű pályázat keretén belül a Szentes, Kiss B. utcai református imaház felújításához.

A határozatról értesítést kap:

1./ Szentes Nagytemplomi Református Egyházközség – Szentes, Kiss B. u. 2.

2./ Szentes Város Polgármestere

1. **A Koszta József Múzeum 2020. évi szolgáltatási díjainak megállapítása (16)**

**Szabó Zoltán Ferenc:**

Az előterjesztéssel kapcsolatban írásban van csatolva a Művelődési, Oktatási és Kulturális Bizottság véleménye.

Farkas László Róbert igazgató elfoglaltsága miatt jelezte távolmaradását.

Megállapította, hogy az előterjesztéssel kapcsolatban kérdés, vélemény nem hangzott el. Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 13 igen szavazattal, 1 tartózkodás mellett elfogadta és meghozta az alábbi határozatot:

**14/2020. (I.30.)**

**Tárgy: A Koszta József Múzeum 2020. évi szolgáltatási díjainak megállapítása**

**HATÁROZAT**

Szentes Város Önkormányzata Képviselő-testülete “A Koszta József Múzeum 2020. évi szolgáltatási díjainak megállapítása” tárgyú előterjesztést megtárgyalta.

1.) A Képviselő-testület a Koszta József Múzeum ezen határozat melléklet szerint kimunkált szolgáltatási díjának mértékét jóváhagyja.

2.) Felhívja a figyelmet arra, hogy az önkormányzat 2020. évi költségvetésében a jóváhagyott díjak mértékével kell számolni, és az intézmény saját bevételei között a reálisan számba vett bevételeket szerepeltetni kell.

Felelős: intézményvezető

Határidő: 2020. évi költségvetés benyújtása

A határozatról értesítést kap:

1./ Szentes Város Polgármestere

2./ Szentesi Közös Önkormányzati Hivatal Számviteli és Tervezési Irodája

3./ Szentesi Közös Önkormányzati Hivatal Polgármesteri Irodája

4./ Koszta József Múzeum

5./ Szentesi Intézmények Gazdasági Szervezete

**Szabó Zoltán Ferenc:**

Bejelentette, hogy a Képviselő-testület további munkáját zárt ülésen folytatja.

K.m.f.

**Dr. Sztantics Csaba Szabó Zoltán Ferenc**

jegyző polgármester